
Paul, regerende Enevoldsfyrste. 

Prins CONSTANTIN, 1^ ,^ .. ^,,.. 

^ . ^ > Sønner tf Fyrstens afdøde Farbroder. 

Prins CosMUS, ) 

Helene, Constantins Hustru. 

Ministeren. 

Kabinetssekretæren. 

Generalen. 

Livlægen. 

Politichefen. 

Magistratspræsidenten. 

Varro, Kaptajn i Hæren. 

Vera, hans Søster. 

Gregor, en af Førerne for det hemmelige Oprørsparti. 

En gammel Kvinde. 

En fremmed Mand. 

Tre unge adelige Junkere. 

To unge Damer. 

En Politiofficer. 

Fire Lakajer. 

Hoffolk af begge Kjøn. Raadsherrer. 

Folkemængde. 

Handlingen foregaaer i et stort Rige. 

FØRSTE AFDELING 



FØRSTE BILLEDE 

En Sal paa Slottet. 

I Baggrunden tre høje rundbuede Vinduer. Det midterste er en 
Glasdør ud til en Balkon. Til begge Sider Fløjdøre. Faa, men 
pragtfulde Møbler, Væggene tæt behængte med Familieportræter. 

Stærkt oplyst. Tunge Silkegardiner er trukne for Vinduerne. 
Begge Fløjdøre staaer aabne. Man seer ind i andre oplyste Rum. 

Det er sent paa Natten, mod Afslutningen af en Fest. Bal- 
klædte Par bevæger sig under den første Scene mod venstre til 
Balsalen, som tænkes at ligge nogle Sale borte. Fjern Danse- 
musik. 

I Forgrunden tilhøjre staaer Varro, en ung, rødblond, svær- 
lemmet Militær. Han synes optaget af at betragte Familiebillederne. 

I Forgrunden til venstre staaer en lille Gruppe af unge Jun- 
kere. De er stærkt optagne af at diskutere Væddeløb og Pigebørn. 

Under deres Samtale kommer Ptins Cosmus fra venstre Fløj- 
dør, slentrende, rygende paa en Cigaret. Han er circa 30 Aar, 
høj og slank. Ansigtet fintskaaret og livfuldt med et tungsindigt- 
smilende Udtryk. Han «r civil, med en enkelt stor Orden. 

Han vexler et Pair Ord ' med Gjæsterne, staaer senere lidt og 
lytter til Junkernes Samtale, gaaer saa, mod Slutningen af denne, 
hen til Varro, slaaer ham paa Skulderen og siger et Par Ord 
til ham. 

FØRSTE JUNKER — op over de Andre. 

Fanden piske mig ! — Taber jeg imorgen, maa 
jeg s'aéigé Kre'turet. Denne Vinter har kostet 
mig over hundrede Tusind. 

ANDEN JUNKER. 

Noblesse oblige, kjære Jan. 

FØRSTE JUNKER. 

Det er værst for Tøsen. Hun faaer det aldrig 
saa godt som hos mig. 

TREDIE JUNKER. 

Naa, naa — hun vinder jo nok. Vorherre er 
flink, naar det gjælder. Og hvad han ikke kan, 
det besørger Jockeyen. Jeg saae ham igaar. 
Vi talte hans Ribben. 

Latter. 
FØRSTE JUNKER — gloer paa ham. 

Hva'? — Ja, Satan til Menneske! — Løber 
fem Pund af sig om Ugen. Kan Du begribe, 
hvor han gjør af det Fedt? 

ANDEN JUNKER. 

Er Du nysgjerrig, Jan? — prøv Kuren paa 
Dig selv. 

FØRSTE JUNKER — leer velbehageligt og strækker Armene. 

Ja, jeg tager sgu til. Livet slider ikke paa mig. 
Men jeg forstaaer ogsaa at holde Hus med 
det, jeg har. 

TREDIE JUNKER — leer, sekunderet af de Andre. 

Naa — hvad? 

FØRSTE JUNKER. 

Gud straffe mig! — fra Maj til August seer 
jeg ikke et Skjørt. Op Klokken syv og i Seng 
Klokken ti. Søbade, Haandvægte, Morgentur, 

Hængekøje, Spejlæg, Literatur og Spurvejagt. 
Det er vældigt, hvad Kræfter et Mandfolk 
kan samle i et Par Maaneders Tid. Jeg kan 
akkurat naa at faa dem anbragt i Sæsonen. 

ANDEN JUNKER — klapper ham paa Maven. 

laar giver de Overskud. Gu' gjør de saa. Du 
maa vist tage Gaga med paa Landet for igjen 
at faa Balance i Tingene. 

Under de sidste Repliker har Musiken spillet stærkere op. 
Samtidig kommer et Par unge Damer ind fra venstre. 

FØRSTE DAME — stikker Hovedet ind imellem dem. 

Hvad er det, I taler om? 

TREDIE JUNKER. 

Det er Jan, som med sædvanlig Veltalenhed 
docerer sin moralske Statsret. 

FØRSTE DAME. 

Statsret ? 

TREDIE JUNKER. 

Ja — hvorledes alle vi unge lovende Spirer 
bør forsage Livets Nydelser for at kunne be- 
vare os i vor fulde Vigør til Fædrelandets 
Bedste. 

FØRSTE JUNKER — bukker. 

Og til vore vordende Husfruers Opmuntring 
og Adspredelse ! 

ANDEN DAME — slaaer ham med sin Vifte. 

Ingen Frivoliteter! 

tager hans Arm. Kom, lad OS danse. De klapper 

op til Kehraussen. 

Damerne og Junkerne bort til venstre. 
COSMUS — seer efter dem. 

Besværligt Liv, de Mennesker fører ! Og vilde 
man bede dem forandre det, saa vilde de paa- 
staa, at en saadan Ulykke kunde Landet ikke 
bære. Den gode Tone vilde uddø, de elegante 
Manerer forsvinde, den noble Tænkemaade 
blive en blot og bar Saga, hvis de forandrede 
en Tøddel i deres ridderlige Codex. Paragraf 
ét: man skal skære sine Negle i en Trekant, 
som Tegn paa, at man hører til Samfundets 
Spidser. 

VARRO. 

Lidt Overdrivelse, Deres Højhed. 

COSMUS. 

Ikke megen. Foreslaa en af de Herrer en pi- 
kant Affære, som er i Strid med Lovene, og 
han vil med Kyshaand slaa til. Men byd ham 
en daarlig Cigar, og han vil foragte Dem. 

.. De danser ikke, Kaptain? da varro trækker 
paa Skuldrene. De foretrækker at see Billeder? 
— eller maaske De blot kjeder Dem? tager ham 

under Armen. Dulce COmmune naufragium. ven- 

der sig mod Portræterne. Typen CF CllcrS morSOIIl 

nok, synes De ikke? — især hos den Gamle 
der, med det fromme Udtryk i de grusomme 
Øjne 

Og kan De see, hvor han gaaer igjen? — 
hele Stamtavlen igjennem — helt ned til mine 
moderne Lineamenter. 

Det er fælt, kan De tro, at maatte gaa rundt 
og lade sig friste af den Smule opspædet Gru- 
somhed, der er bleven tilbage til min Gene- 
ration. 

Vær De glad. Kaptajn, hvis De aldrig har 
havt nogen Oldefader. 

VARRO. 

Jeg har havt en Moder. 

COSMUS. 

Min døde^ da jeg blev født. Og det er kun 
godt. Ellers havde jeg blot ogsaa havt hende 
at skulle skilles fra. 

VARRO — peger paa et Portræt. 

Der er dog dem i Slægten, der har frigjort sig 
for den. Prins Constantin for Exempel? 

COSMUS. 

Og min Fader. 

. . Ja, ham skal De ikke see efter. Han er 
hængt paa Loftet. 

gaaer fra ham. Men De husker ham maaske? 

VARRO. 

Ikke helt klart. Jeg har kun seet ham en ene- 
ste Gang — i Frastand. Det var kort, før han 
døde. 

COSMUS — studser. 

Kort før han døde? 

VARRO. 

Ja, jeg har mit Hjem — deroppe ... i de 
store Skove, hvor Forviisningsstedet ligger. 
Jeg var der paa Besøg. 

COSMUS — med en brat Overgang. 

. . . Kan De lide den Musik ? — Hoplah — 
hej ! — De øver sig til Matchen imorgen. De 
holder Generalprøve paa sig selv. 

slentrer omkring. Jeg kan ikke fordrage Vædde- 
løb. Kan De? 

. . Jeg skulde blot være Hest, saa skulde 
De see ! Jeg skulde sprænge ind over alle de 
galonerede Rader af bestaltede Dyrplagere! 
Og jeg skulde faa de andre Bæster til det Sam- 
me. Der skulde ikke blive Las paa Las til- 
bage af hele Mobben! 

VARRO — smiler svagt. 
COSMUS. 

— Naa — i fjor — da var det jo lige ved at 
skee. Det vil sige — det var ikke Hestene — / 

seer hen paa ham. De Smiler, Kaptajn? 



15 



VARRO. 

Jeg lytter og lærer. 

COSMUS. 

Men De lader bestandig mig tale. De selv 
siger Ingenting. Det er et Tegn paa, at De 
vil Noget her i Verden. Men hvad? — avan- 
cere? — det er ikke Noget, man selv vil. 
Det er Noget, Andre vil. De har en Ambition, 
men hvilken kan jeg ikke blive klog paa. 

VARRO. 

Den at lystre. Deres Højhed, lystre blindt. 

COSMUS — leer. 

Og det kalder De en Ambition! 

De afbrydes af Generalen, en ældre smuk, stiv Militær, der 
kommer i Selskab med Kabinetssekretæren, en yngre, sleben 
Hofmand. 

KABINETSSEKRETÆR. 

Hans Majestæt har spurgt ^fter Deres Høj- 
. hed. 

COSMUS — med et nonchalant Buk. 

Saa vil jeg tillade mig at vente paa ham i de 
Herrers elskværdige Selskab. 

byder Cigaretter. Vi staaer her Og taler om 
Matchen imorgen. Jeg hørte for lidt siden, at 
Majestæten igjen iaar har lovet at beære den 
galante Opvisning med sin høje Nærværelse. 

.. Er det virkelig sandt? — det maa de 
Herrer jo vide. 

GENERAL. 

Det synes at vække nogen Forundring hos De- 
res Højhed? 

COSMUS. 

Beundring, Hr. General. Det lyder smukkere. 

KABINETSSEKRETÆR — med et let Skuldertræk. 

Hans Majestæt har fornuftigvis kun eet Stand- 
punkt at tage, Deres Højhed. 

COSMUS. 

Hvilket? 

KABINETSSEKRETÆR. 

Det, som han bestandig har taget. At lægge sit 
Liv i Guds Haand. 

COSMUS — smiler. 

Ja, Og i min. 

KABINETSSEKRETÆR. 

Hvorledes . . ? 

COSMUS. 

Jeg mener — jeg har ogsaa Plads paa Tribu- 
nen. Og jeg har et langt Liv i Vente. 

GENERAL. 

Hvis Gud vil, Deres Højhed. 

COSMUS. 

Det vil han sikkert. Vi er altid uenige. 

.. Kan De huske ifjor? — Bomben var 

sprunget nøjagtigt fem Minutter, før hans Ma- 
jestæt arriverede. 

Veed de Herrer, hvorfor han kom for sent? 
. . Jeg havde lovet at ledsage hanv — det er 
han saa naadig at sætte Pris paa — men just 
som vi skulde stige til Vogns, saa sprang min 
venstre Handske. Og det tog nøjagtigt de om- 
talte fem Minutter at faa fat i et Par andre. 

Er De bange, General, saa hold Dem til 
mig. De ogsaa, Kaptajn. 

VARRO. 

Jeg har Vagt i hans Majestæts umiddelbare 
Nærhed. 

COSMUS — kaster sig i en Stol. 

. . Men siig mig, Hr. Kammerherre — siden 
vi nu engang er saa letsindige at tale højt om 
slige forborgne Sager — De, som holder saa 
mange traadløse Traade i Deres Haand . . . 
— disse Breve, som der hviskes saa meget 
om — ? 

KABINETSSEKRETÆR. 

Hvilke Breve? 

COSMUS. 

Disse mystiske Breve — hinsides fra — de 
bliver dog ved med at dukke op — ? 

Det er knap et Par Uger siden, da hørte 

COSQIUS o 

jeg, at Fyrsten havde fundet to paa sin Seng 
en Aften, da han vilde gaa til Ro? 

KABINETSSEKRETÆR. 

Bluff, Deres Højhed. 

COSMUS. 

Troer De? 

GENERAL. 

Taskenspillerkunster. 

COSMUS. 

Ja, det er jo en Opfattelse. Jeg kalder det nu 
Disciplin. 

GENERAL. 

Disciplin? 

COSMUS. 

Jeg tillod mig at bruge det Udtryk^ Hr. Ge- 
neral. 

GENERAL. 

Tal dog ikke om Disciplin hos de Folk, Deres 
Højhed. Disciplin er den midtpunktsøgende 
Kraft i Samfundet. Og disse Mennesker — ja, 
er de ikke snarere som en midtpunktflyende 
Kræft, der 

COSMUS — afbryder. 

Derfor kan de jo godt have Disciplin. 

GENERAL — opfarende. 

Nej, de kan ikke, Deres Højhed. Ja, undskyld 

min Heftighed. Men ikke en Gang af Deres 
Højheds Mund bør jeg Rnde mig i den Slags 
Udtalelser. 

COSMUS — vender sig til Varro. 

Og De, Kaptajn? — De er ogsaa forarget? 

GENERAL — kategorisk. 

Kaptajnen mener selvfølgelig som jeg. 

VARRO. 

Jeg mener, Deres Højhed, at den Fjende, man 
beundrer, ham kan man ikke besejre. 

GENERAL. 

Bravo. Der taler en Mand, som veed, hvad 
Disciplin vil sige. 

VARRO — træder tU Side. 

. . Hans Majestæt. 

Kabinetssekretæren, Generalen og Varro trækker sig til- 
bage, da 

Fyrsten kommer, fra venstre. 

Han er en Mand i Begyndelsen af Fyrrerne, høj, elegant, 
med et nervøst Raceansigt. Graasprængt. Han er civil. 

FYRSTEN — til Cosmus. 

Ah — der er Du. 

COSMUS — rejser sig. 

Deres Majestæt har søgt efter mig? 

FYRSTEN. 

Ja. Lad os sætte os. 

Han sa&tter sig og byder ham Cigar. Vil Du ryge? 

2* 

COSMUS — tænder. 

Tak. 



Lille Pause. 
Musiken er ophørt. 



FYRSTEN. 

Hvorfor er Constantin her ikke iaften? 

COSMUS — sætter sig i nogen Afstand fra ham. 

Har Deres Majestæt nogen Grund til at vente, 
han skulde komme? 

FYRSTEN. 

Jeg har sendt ham en Indbydelse. 

COSMUS — smiler. 

Kalder Du det en Grund? 

FYRSTEN. 

Gang paa Gang har jeg viist ham min Bevaa- 
genhed siden din Faders Død. Og gjort det 
paa en saadan Maade, at han ikke kan tvivle 
om min Oprigtighed. 

COSMUS. 

Det gjør han sikkert ikke heller. 

FYRSTEN. 

Hvorfor kommer han da ikke? 

COSMUS. 

. . . Har Du seet ham for nylig? 

FYRSTEN. 

Flygtigt. Paa en Koncert. 



21 



COSMUS. 

Det er et mærkeligt Ansigt, han har faaet — 
synes Du ikke? — siden han kom hjem der- 
ude fra Skovene? — ligesom der ikke var 
Blod i det mere. 

Troer Du egentlig, det vil passe her i dine 
livsglade Saloner? 

FYRSTEN — med en vis Heftighed. 

Jeg har ikke noget Ansvar for de Lidelser, 
han tog paa sig, da han forlangte at dele sin 
Faders Landflygtighed. Der var Ingen, der 
tvang ham. 

Du blev jo her. Har Du nogensinde maattet 
lide for din Faders Forseelser? 

COSMUS — kan neppe beherske sig. 

Lad os ende denne Samtale. 

Han vil gaa. 
FYRSTEN. 

Nej vent. Du er saa god at høre mig ud. 
... Du træffer jo Constantin af og til ? 

COSMUS. 

En sjælden Gang. 

FYRSTEN — indtrængende. 

Gaa til ham, Cosmus. Gjør mig den Tjeneste. 
Og bed ham om at komme. Bed ham om det 
— fra mig. 

COSMUS. 

Er Du bange for ham? 

— Han seer Ingen. Han har ingen Venner. 
Han sidder blot ganske fredeligt og skriver 
paa sin Bog. 

FYRSTEN — nervøs. 

Hvad for en Bog? — et Forsvarsskrift for din 
Fader? 

COSMUS. 

Du er altsaa bange? 

FYRSTEN. 

For hvad? — for en Bog, hvis Udgivelse jeg 
kan forbyde? 

COSMUS. 

Jamen hvad da? — Saa lad ham dog i Fred. 
Hvad vil Du ham, Menneske? 

FYRSTEN. 

Jeg vil . . tale med ham. Tale ud med ham, 
een Gang for alle. Han skal høre paa, hvad 
jeg har at sige. Han veed jo slet ikke, hvad 
det er. 

Lidt efter. Tænk paa, hvor meget jeg har gaaet 
igjennem — mistet alle mine Børn, paa den 
Lille nær. Skulde jeg dø, vilde det være mig 
en stor Trøst, om jeg — for hans Skyld — 
kunde stole paa din Broder. 

COSMUS. 

Du har jo mig. 

FYRSTEN — med et Stænk af Foragt. 

Dig? 

COSMUS. 

Ja. Og jeg passer her. Jeg stikker ikke af imod 
Omgivelserne. Tværtimod. Er der Nogen, 
der klæder hinanden, saa er det os to. Du — 
den store Posør i Aabenbaringen — og jeg, en 
uskadelig Snyltegjæst^ der villigt lader sig 
bruge som Folio for dine højmodige Attituder, 
blot jeg faaer den Champagne, jeg gider 
drikke ! 

FYRSTEN — er sprunget op. 

Cosmus 

COSMUS. 

Tilgiv min Ligefremhed, Deres Majestæt. Jeg 
bildte mig et Øjeblik ind, at vi var i Familie 
med hinanden. 

FYRSTEN — med størkt tilkæmpet Ro. 

. . Hør nu. Jeg giver Dig en Frist. Lad os 
sige en Uge. Hvis Du ikke inden den Tid har 
bragt mig det Svar fra din Broder, som jeg 
ønsker — 

COSMUS. 

Hvad saa? 

FYRSTEN. 

Saa har jeg Midler, ligesom min Fader havde 
Midler mod jeres — 

COSMUS — seer lynsnart paa ham. 
FYRSTEN — møder hans Blik. 

Ja. 

Og de Midler har jeg i Sinde at bruge, nu, 

hvis ikke For min egen Sikkerheds 

Skyld er jeg nødt til det. 

Din Fader blev overbevist om at staa i 
Spidsen for en Bevægelse, hvis Maal slet og 
ret var et Statskup i revolutionær Aand. Jeg 
maa have Vished for, at Constantin ikke fort- 
sætter i hans Spor. Hans utvetydige Tagen- 
Afstand fra alt Samkvem med os her beret- 
tiger mig til at forlange en saadan. Han lader 
haant om al Etikette — han indretter sig som 
Privatmand og . . . 

COSMUS — afbryder. 

. . . arbejder. Ja. Slet og ret. 

Naa — men til Gjengjæld er jeg da saa ør- 
kesløs eller rettere saa fyrstelig, som tænkes 
kan. 

Kan den Ene ikke bøde paa den Anden? 

. . . Deres Majestæt er meget nervøs. De 
skulde ryge lettere Cigarer. 

Under den sidste Replik er enkelte Balgjæst^ kommen 
fra venstre. Da de seer Fyrsten, holder de sig erbødigt tilbage. 

FYRSTEN — opdager dem og siger dæmpet til Cosmus. 

Du er saa god at underrette din Broder om 
denne Samtale. 

COSMUS — bukker. 
FYRSTEN. 

Og giv mig saa din Arm. Jeg vil sige mine 
Gjæster Godnat. 

COSMUS — byd^ ham smilende Armen. 

Skinnet regerer Verden. 

De gaaer Arm i Arm op mod Gjæsteme. 
Sceneforandring. 



ANDET BILLEDE 

Senere. Samme Nat. 

Hos Vera. En lille Stue. 

Vindue i Forgrunden til højre. Paa den modsatte Side Ind- 
gangsdør. Faa Møbler. Kamin. 

Vera ved en Lampe med et Haandarbejde. Hun er høj og kraf- 
tig. Ligheden med Broderen er iøjnefaldende. Samme rødblonde 
Type, samme fastskaame Træk. 

Pludselig lytter hun« rejser sig og gaaer ud. 

Kort efter kommer hun tilbage med Vat ro, som har en mørk 
Kappe over sin Uniform. 

VERA — hendes Stemme ryster svagt. 

Jeg tænkte nok, jeg fik et Glimt af Dig, før 
Du gik hjem. 

VARRO. 

Da jeg saae, her var Lys, saa 

. . . Godaften. 

VERA — seer pM lum. 

Du seer træt ud. Er der ikke Noget, jeg maa 
byde Dig? 

VARRO. 

Nej Tak. 

VERA. 

Du kommer lige fra Ballet? 

VARRO — lægger sin Hat fra sig. 

Ja. 

VERA. 

... Er det begyndt at regne? 

VARRO. 

Jeg veed ikke ? 

VERA — føler paa ham. 

JOj din Kappe er helt vaad. Vil Du ikke lægge 
den? 

VARRO. 

Tak. Jeg bliver kun et Par Minutter. 

VERA. 

Skal jeg lægge paa Ovnen? 

VARRO. 

Ikke for min Skyld. Han tager hendes Hænder. Men 

Du fryser. Det var nok det, Du mente. 

VERA. 

Ja, her er koldt. Jeg har ikke mærket det før. 
Jeg har siddet i mine egne Tanker. 

Varro lægger Brænde paa Ovnen, gaaer derpaa op og ned 
i Stuen. Vera sætter sig atter til sit Arbejde, følger ham med 
Øjnene. Tavshed. 

VERA. 

Varro — 

VARRO. 

Ja? 

VERA — faaer ikke det frem, som hun vil sige. 

. . Kom her og sæt Dig hos mig. 

VARRO — gjør det. 

VERA — lægger sin Haand over hans. 

Du er meget nervøs? 

VARRO. 

Jeg — ? 

VERA. 

Er der hændt Dig noget Særligt? 

VARRO. 

Hvad skulde der hænde — ved en Hoffest? 

VERA. 

Hvem talte Du med? 

VARRO. 

Mest med Prins Cosmus. 

VERA. 

Var Prins Constantin til Stede? 

VARRO. 

Nej. 

VERA. 

Der er altsaa ingen Forsoning — endnu? 

VARRO — rejser sig, gaaer. 

Der bliver ingen Forsoning. Prinsen har sine 
Planer. 

VERA. 

Jeg saae ham en Aften. Han red langs med 
Floden herude. Han var bleg af Sorg, og dog 
saae han lykkelig ud. 

VARRO — standser foran hende. 

Hvis jeg maatte raade, saa dømte vi Constan- 
tin først. 

VERA. 

Hvorfor? — han har jo ingen Venner. 

VARRO. 

Mange, Vera. Alle Faderens. Faaer han Mag- 
ten engang, vil han ramme os dybt. 

VERA. 

Hvorfor han mer end Andre? 

VARRO. 

Fordi han bruger vore Ord. Men han mener 
dem ikke. 

Han gaaer fra hende. 
VERA. 

Hvad sagde Prins Cosmus? 

VARRO. 

Hvad han sagde — ? 

... det Samme som altid. Bitre Ord og friske 
Ord — og taabelige Ord imellem hinanden. 
Han søger altid mig, og jeg hører gjerne paa 
ham. Undertiden — jeg veed ikke — men 
det, vi siger til hinanden, det er ikke det, vi 
siger. Det er, som om vi stod og famlede efter 
en Forstaaelse. 

VERA. 

En Forstaaelse? 

VARRO. 

Ja. Men saa tænder han en Cigaret. Og saa er 
det forbi. 

Han gaaer atter. Tavshed. 
VERA — lægger resolut Sytøjet bort. 

Varro — 

VARRO. 

Ja? 

VERA — rejser sig. 

Siig det nu — rent ud. Hvorfor kommer Du 
iaften ? 

VARRO — seer paa hende. 

Hvorfor sidder Du oppe, Vera? 

De betragter hinanden et Øjeblik, saa falder Vera med et 
Skrig sammen i en Stol. 

VARRO — lægger sin Haand paa hendes Hoved. 

Vera — 

VERA — hulkende. 

Aa nej, nej, nej — 

•eer op paa ham. Du Siger Ingenting? skriger. 
VarrO ? han nikker. ImOFgen? han nikker. Du? 

imorgen? det er Dig, som skal — ? — Nej, 
nej, nej. Du faaer ikke Lov. Jeg slipper Dig 
ikke. 

Klynger sig til ham. Jeg vidste det — jeg vidste 
det — jeg har anet det, hele Tiden — siden 
Du var her sidst og Ingenting vilde sige. 
. . Det er altsaa den sidste Nat, vi er sammen. 

VARRO — ganske roiig. 

Vi har jo ofte talt om, at det maatte komme 
engang. 

VERA. 

Hvorledes skal det skee? 

VARRO. 

Det har jeg ingen Ret til at sige Dig. 

VERA. 

Troer Du, det vil lykkes? 

VARRO. 

Det vil skræmme — i hvert Fald. 

VERA. 

Og Du selv . . maa dø — med det Samme ? 

VARRO. 

Ikke med det Samme. 

VERA. 

Aa — see dog ikke saadan paa mig ! 

VARRO. 

En Snes Kugler i Brystet er en smertefri Død. 
Og jeg er opdraget til den. 

VERA — staie. 

. . . Hvad skal der blive af mig? — jeg har 
jo kun Dig. Den Ensomhed, der kommer — 
hvordan skal jeg kunne bære den ? hele Frem- 
tiden ! — hvad har jeg at see hen til ? 

VARRO — sætter sig hos hende. 

Du vil ikke blive ensom, naar jeg døer. Du 
vil ikke kunne tælle dine Venner. Menne- 
sker, Du aldrig har kjendt, vil komme og trø- 
ste Dig. Og dine Dage vil faa Virksomhed 
nok igjennem dem, 

VERA — grsder. 

Men Nætterne, Varro — ? 

Jeg vil gaa op og ned herinde i Stuen og 
ikke ane mine levende Raad — ! 

ind til ham. Lad mig dø med Dig. Lad Al- 
verden faa at vide, at vi to hører sammen. 

VARRO — løfter hendes Hoved og seer hende ind i Øjnene. 

Du har Pligter mod mit Minde. 

Tænk paa Moder. Hvorledes troer Du, at 
hun vilde have taget dette? 

VERA. 

Aa, Moder — Moder ! 

Kort Stilhed. 
VARRO. 

Døden er ingen Ulykke^ saadan som Livet 
kan være det. De Fleste af os lever tryggere 
paa en stor Sorg end paa den Øjeblikkets 
Lykke, som det næste Øjeblik kan slaa ned. 

VERA — græder stille. 

Det tænker man ikke paa, mens man har den. 

VARRO. 

Jeg døer jo ikke. Det seer kun saaledes ud. 

. . Er Moder død ? — hun sidder jo her ved 
Siden af os og holder vore Hænder. Det er 
jo hendes Øjne, Du møder, naar Du seer ind 
i mine. Og hun smiler. Hun er glad — selv 
om Taarerne løber ned ad hendes Kinder. 

VERA — smiler gjennem Graaden. 

Ja, ja ... og dette Kys — det er fra Mo- 
der. Det skal gøre din Haand stærk og dit 
Hjerte roligt. 

Hun kysser hans Hajmd; han stryger hende over Haaret. 

Gregor veed, hvad der skal skee? 

VARRO — nikker. 

Han vil komme til Dig imorgen. Og hans 
Hjem vil for Fremtiden være dit. 

VERA. 

Jeg bliver her, alene. Jeg behøver ingen 
Støtte. Du kan stole paa mig. 

VARRO — rejser sig. 

Tak. 

. . . Godnat Godnat, Vera. 

VERA — kaster sig om hans Hals. 

Varro — ! 

VARRO. 

Om det lykkedes, Vera — 

VERA. 

Og om Du blev frelst! 

VARRO. 

Nej nej — men om det lykkedes! 

Lov mig — lad det være det Sidste, jeg 
hører af din Mund — at Du vil være tro mod 
dine Minder — mod dem, vi har sammen — 
Minderne hjemmefra — 

VERA. 

Ja — ja — 

VARRO. 

— fra alle de sorgfulde Ansigter, der saae 
paa Dig deroppe i Skovene — alle de navn- 

Cosmos 3 

løse Tusinder, der gav deres Hjerteblod hen 
for de Slægter, der kommer ... for dem, der 
selv skal eje Jorden engang — uden at krum- 
me Ryg for et nedarvet Navn. 

Lov mig det, Vera — og jeg vil tro, at min 
Gjerning skal lykkes. 

VERA — stille. 

For Livs og Døds Skyld — til de Navnløses 
Ære. 

VARRO — omfavner hende og river sig løs. 

Godnat. 

Han tager sin Hat og gaaer hurtigt ud. 
VERA — et Par Skridt efter. 

. . Varro — 

Hun synker i lydløs Graad sammen foran den lukkede Dør. 
Scene fo randring. 



TREDIE BILLEDE 

Samme Nat. 

Prins Constantins Arbejdsværelse. Et lille Rum. Klosterligt. 

Foran et højt Buevindue staaer Prinsens Skrivebord, oplyst af 
en lille elektrisk Lampe. Indgangsdør i Baggrunden. Tapetdør paa 
Væggen modsat Vinduet. 

Prins Constantin sidder ved Skrivebordet, optaget af Stude- 
ringer. Han er høj og mager, en Kjende bøjet. Ansigtet ovalt, 
regelmæssig smukt. Øjnene faste og lyse. Han er klædt i en. 
Slags kort Kaftan med Bælte om Livet. 

Det banker paa Døren, uden at han hører det. Kort efter træ- 
der Prins Cosmus ind« klædt som paa Ballet. 

COSMUS. 

Godaften. 

CONSTANTIN — drejer Hovedet. 

Er det Dig? 

COSMUS. 

Vil Du huse mig en halv Times Tid, inden 
jeg . . . prøver paa at sove ? 

CONSTANTIN — vender sig i Stolen. 

Du er velkommen. 

COSMUS — peger paa Broderens Manuskript. 

Jeg forstyrrer Dig ikke i en eller anden vigtig 
Slutning, hvoraf Folks og Rigers Skjæbne af- 
hænger? 

CONSTANTIN. 

Jeg er ganske til din Tjeneste. Det beroliger 
mig altid at snakke om Ingenting, før jeg 
gaaer til Sengs. 

COSMUS. 

Saa vil jeg anbefale mig, Deres Højhed. 

CONSTANTIN. 

Hvorfor? 

COSMUS. 

Fordi den Smule Ingenting, jeg har paa Hjer- 
te, let kunde forstyrre din Nattesøvn. 

3* 

CONSTANTIN. 

Af Ingenting kommer Ingenting. 

COSMUS. 

Ikke altid, desværre. See første Mosebag. 

CONSTANTIN — utaalmodig. 

Nu vel da? — hvad er der? 

COSMUS — seer paa ham. 

Jeg kommer — fra Paul. 

CONSTANTIN — seer op og ned ad ham. 

Jeg kan see det paa Liberiet. 
. . Og hvad saa? 

COSMUS. 

Jeg kommer — som Udsending. 

CONSTANTIN. 

Det er ikke noget Nyt. I den sidste Maaneds- 
tid har han ugentlig sendt mig Bud — enten 
skriftlig — eller ved en af sine Lakajer. 

COSMUS. 

Jeg er den sidste — Lakaj. 

CONSTANTIN. 

Den sidste? 

COSMUS. 

Ja, der kommer ikke flere. Nu skal det altsaa 
være. 

CONSTANTIN. 

Troer han, at jeg snarere skulde møde, fordi 
Budet bliver sendt mig gjennem Dig? 

COSMUS. 

Nej. Men det Bud, jeg har med^ kunde neppe 
betroes nogen Anden. 

CONSTANTIN. 

Ja saa — ? 

COSMUS. 

Han giver Dig en Frist, 

CONSTANTIN — studser et Øieblik. 

. . . Hvor længe ? 

COSMUS. 

En Ugestid. 

CONSTANTIN. 

Vil def Sige—? 

COSMUS. 

En Trusel. Ja. Ganske raat. 

CONSTANTIN — nikker og smiler. 

Saa har mit tavse Arbejde baaret sin Frugt. 
Og min Stilling er stærkere, end jeg havde 
tænkt. 

COSMUS. 

Det er det, han ikke vil taale. 

CONSTANTIN. 

Hvad kan han gjøre mig? 

COSMUS. 

Hvad gjorde de ved Fader? — hvem mis- 
tænkte man ham for at have til Venner? 

CONSTANTIN. 

Alverden veed, at Anklagen mod Fader var 
perfid Bagvaskelse. 

COSMUS. 

Ja. Men han faldt for den. Det er det Afgjø- 
rende. 

Og Du kan falde for den samme. 

CONSTANTIN. 

Det tør Paul ikke. 

COSMUS. 

Siig ikke det. Han er indtil Krampagtighed op- 
sat paa at vise sin Myndighed. 

CONSTANTIN. 

Men en klog Mand, trods Alt. Og man gjør 
ikke længer ustraffet det, som man bl^v be- 
rømt for i hans Faders Tid. Det veed han 
godt. 

COSMUS. 

Det beroer paa, hvad der skeer. 

CONSTANTIN. 

Hvad skulde der skee? 

COSMUS. 

Et nyt Attentat. 

CONSTANTIN — i Udbrud. 

Hvis det hændte — I 

COSMUS. 

Hvad saa? — ja — ? 

CONSTANTIN — bliver strax rolig. 

. . . Det er mig, som spørger : hvad saa ? 

COSMUS. 

Husk Dig om. Det sidste Forsøg faldt strax 
efter Faders Død. Og det blev udlagt som en 
Hævn. 

CONSTANTIN. 

Det var ogsaa en Hævn — en himmelraa- 
bende Hævn, fordi man ikke havde lyttet til 
Faders advarende Røst. 

Kort Tavshed. 
Cosmus sidder og seer bedrøvet paa ham. 

COSMUS. 

. . Jeg drev længe omkring ved Floden der- 
nede, inden jeg vovede mig herop. Jeg gik 
og saae paa Skjæret fra din Lampe. Og jeg 
følte, hvad det Lys betyder for mange Men- 
nesker — hvorledes deres Øjne drages af det 
og samles om det. 

Og jeg blev klar paa, hvad det betyder for 

mig. Det eneste Sted, hvor jeg føler . . . mig 
selv — det er her. 

... Og den Lampe, den skulde jeg hu 
slukke. 

CONSTANTIN. 

Slukke? 

COSMUS. 

Ja, naar jeg bragte Dig Pauls Budskab. Det 
var, som om jeg skulde forkynde Dig din Død. 
For jeg vidste jo^ hvad Du vilde svare. 

Lidt efter. Det gjør mig saa ondt at skulle 
miste Dig, Constantin. 

CONSTANTIN — kort. 

Vi har jo altid været skilte. 

COSMUS. 

I den sidste Tid har vi dog mødtes her i din 
Stue. Du har læst for mig af din Bog om Ri- 
get, der skal bygges paa Tillid mellem Men- 
nesker. 

Og for hver Gang, Du læste, er jeg kom- 
men Dig nærmere. 

CONSTANTIN. 

Her gjælder intet „nærmere". Her gjælder 
kun et „helt nær". 

COSMUS. 

Hvad forlanger Du Mere? 

CONSTANTIN. 

— at dit Liv ligesom mit skal være en le- 
vende Fortsættelse af Faders. 

COSMUS. 

For at ende i et Fængsel ? 

CONSTANTIN. 

Fængselsmurene vil tale, naar vi ikke selv 
bliver hørt. Troer Du, Fader har levet for- 
gjæves? 

COSMUS. 

For mig, ja. 

CONSTANTIN. 

Fordi Du forraadte ham. 

COSMUS. 

Nej. Fordi han tabte sin Sag. 

Er der Noget, som har knækket mig og 
gjort mig fejg, saa er det det Martyrium, i 
hvis Skygge jeg er voxet op. 

Og nu gaaer Du ind til det samme. 

CONSTANTIN — rækker Haanden ud imod ham. 

Følg med mig derind. 

COSMUS — rejser sig. 

Det er for sént. Jeg var ikke den, der kunde 
gjøre det, mens Fader levede. Jeg er det me- 
get mindre nu. 

Staaer ved Vinduet og seer ud. Det er AltSammen 

for sent. 

CONSTANTIN — rejser sig, mønstrer ham med sit Blik. 

Og dog er Du ærgjerrig — ! 

COSMUS — uden at see paa ham. 

Maaske. 

CONSTANTIN. 

— og Du er mæt af den Ære, Du er født 
til — 

COSMUS. 

Forlængst. 

CONSTANTIN. 

— Og Faders Æresarv har tabt sin Glans for 
Dig — 

. . Hvad vil saa din Ærgjerrighed? 

COSMUS — seer bestandig ud ad Vinduet. 

Den vil gjøre mig fortrolig med Døden. 

CONSTANTIN. 

Med Døden? 

COSMUS. 

Den drejer sig i mig som en Kværn, der lang- 
somt knuser alle Kjernerne herinde, en for en, 
lige til den sidste. 

CONSTANTIN. 

Og det kalder Du Ærgjerrighed? 

COSMUS — vender sig. 

Det var Dig, der kaldte det saaledes. 
Godnat, Constantin. 

CONSTANTIN — seer bedrøvet paa ham. 

Godnat. 

COSMUS — bort. 

Constantin sætter sig atter til sit Arbejde. 

Kort efter kommer hans Hustru, Helene, lydløst ind ad 
Tapetdøren. Hun er blond, ikke høj, med et smukt Barne- 
ansigt. Hun er i Natdragt. 

Hun stiller sig bag hans Stol. Han løgger først Mærke 
til hende, da han føler hendes Haand paa sin Pande. 

CONSTANTIN — vender Hovedet. 

Men Helene dog! 

HELENE. 

Det er saa sent. Jeg kan ikke falde i Søvn, 
før Du kommer. 

CONSTANTIN. 

Du ligger og holder Dig vaagen for at kunne 
sige det. Du veed, at for din Skyld maa jeg 
komme. 

HELENE. 

Og jeg beder Dig om det for din egen. 

CONSTANTIN. 

Ja. Jeg skal komme. 

HELENE. 

... Du talte med Nogen før? 

CONSTANTIN. 

Cosmus var her. — Med Bud fra Paul. 

HELENE. 

Fra Paul? igjen? 

. . Kan Du ikke give efter? 

CONSTANTIN. 

Du veed selv, hvad jeg maatte fordre, før det 
kunde skee. 

HELENE. 

Han skiller os ad. 

CONSTANTIN. 

Det kan han ikke. For tvinges jeg bort ad 
den Vej, som Fader maatte gaa, saa følger 
Du med. Og saa er vi lykkelige endda. 

At elske som vi, Helene, det er Lykke nok 
for et helt Liv. Mennesker kan slet ikke naa 
højere. 

Han tager hende ind til sig. 
HELENE — sidder paa hans Skjød. 

Naar jeg blot er stærk nok, Constantin — 

CONSTANTIN. 

Stærk nok? — til hvad — ? 

HELENE. 

Til at være din Hustru. 

CONSTANTIN — smiler. 

Det er jo Dig, der gjør mig stærk. Naar jeg 

hviler her ved dit Bryst, som min Søn 
dier, saa føler jeg ti Mænds Styrke. Du . . 

slaaer hende paa Kinden min StOre Samvittighed ! 

HELENE. 

Samvittighed? 

CONSTANTIN. 

Ja. Saalænge vi blot har En, vi maa rødme 
for, saa længe er det værdt at leve Livet. 
Jeg har Dig og min Dreng. 

Rejser sig. Kom saa. Lad os gaa ind. Jeg vil 
blot slukke Lampen. 

Han slulcker. Skjøret fra Lygterne udenfor falder ind i 
Stuen. 

De vil gaa, men standser begge, lyttende. 

CONSTANTIN. 

Hvad var det? — der var Nogen, der 
raabte — ? 

HELENE. 

Ja. Det lød sært. 

Hen til Vinduet. Det er lige her udenfor. 

CONSTANTIN. 

Nede ved Kajen? 

HELENE. 

Ja. 

CONSTANTIN. 

Hvad er paa Færde? 

HELENE. 

Jeg kan ikke see tydeligt. 

... Jo — det er to Gendarmer, som har 
fat i en ung Mand. Vandet driver af dem. 

CONSTANTIN — hen til Vinduet. 

Ja, De har været paa Pletten. 

. . Det er sagtens en drukken Person, som 
er kommen for nær til Bolværket. 

HELENE. 

Hvis det ikke er En, som selv har kastet sig 
ud. 

CONSTANTIN. 

Selv? 

HELENE. 

Ja, det skeer jo her ved Floden snart hver 
eneste Nat. 

Lille Pause, mens de seer ud ad Vinduet. 
CONSTANTIN. 

Nu Sprang han fra dem. 

HELENE. 

Ja — Og Styrter i vildt Løb ned langs Kajen. 

CONSTANTIN — staaer et Øjeblik ligesom stivnet, bryder saa 
pludselig ud. 

. . CoSmUS ! mod Døren. COSTTIUS . . . ! bort. 

HELENE. 

Cosmus ? 

hurtig hen til Vinduet, aabner det, læner sig ud og seer 
ned ad Gaden. 

Scene foran drin g. 



FJERDE BILLEDE 

Næste Dag. 

Salen paa Slottet. Gardinerne er trukne fra Vinduerne. Man 
seer ud over Slotspladsen, der begrænses af Domkirkens mægtige 
Kuppel. Scenen er tom. 

To Lakajer, en ældre og en yngre, kommer hurtigt fra højre 
og gaaer hen til Vinduerne. De staaer et Øjeblik, tavse og uro- 
lige, og seer ud; 

FØRSTE LAKAJ. 

Du har Ret. Hvad skal det dog betyde? Folk 
Strømmer over Pladsen. 

ANDEN LAKAJ. 

Og ind gjennem alle Kirkedørene. 

FØRSTE LAKAJ. 

Nu paa denne Tid — midt paa Dagen ! der er 
jo ingen Gudstjeneste. 

ANDEN LAKAJ — lidt efter. 

Man kan formelig høre dem. 

Tredie Lakaj — er kommen, urolig, fra venstre. 
FØRSTE LAKAJ — vender sig imod ham. 

Hvad er paa Færde? Hvorfra kommer alle 
de Mennesker? 

TREDIE LAKAJ. 

Jeg veed ikke. Hele Slottet er i een Feber. 
Der maa være skeet noget Frygteligt. 

FØRSTE LAKAJ. 

Hvor? 

TREDIE LAKAJ. 

Ude paa Væddeløbsbanen, sandsynligvis. Her 
gaaer alle Slags Rygter. Men Ingen kan give 
ordentlig Besked. 

FØRSTE LAKAJ. 

Lad os gaa ned og faa Rede paa det. 

Da de vil gaa ud i Forstuen, møder de fjerde Lakaj, der, 
ligbleg, kommer derfra. 

FØRSTE LAKAJ. 

Har Du hørt Noget? 

FJERDE LAKAJ. 

De siger, at Fyrsten er dræbt. 

FØRSTE LAKAJ. 

Dræbt — ? 

FJERDE LAKAJ. 

Ja — ^ det siger de. 

ANDEN LAKAJ. . 

Hvor? 

TREDIE LAKAJ. 

Derude — under Løbene? 

FJERDE LA^. 

Det maa det vel være. 

ANDEN LAKAJ. 

Sprængt i Luften? 

FØRSTE LAKAJ. 

Det er umuligt. Der har jo staaet Vagt ved 
Tribunen baade Nat og Dag i den sidste 
Ugestid. 

FJERDE LAKAJ. 

Jeg veed kun, hvad de Andre fortæller. De 
gaaer og jamrer ude paa Gangene. Og Kir- 
ken er fuld af Folk, der beder for hans 
Majestæt. 

TREDIE LAKAJ — ved Vinduet. 

. . See ! 

FØRSTE LAKAJ. 

* Hvad nu? 

TREDIE LAKAJ. 

Folk Styrter til Side. Det er det rfdende Politi. 

ANDEN LAKAJ — ved et andet Vindue. 

Og der kommer Vognene. 

FJERDE LAKAJ — bliver staaende. 

Ogsaa Fyrstens? 

TREDIE LAKAJ. 

Ja. Men Kaleschen er slaaet op. 

Cbsmus 4 



■s 

FJERDE LAKAJ. 

Det er, for at Folk ikke skal see ham. 

TREDIE LAKAJ. 

De farer i Firspring over Pladsen. 

FØRSTE LAKAJ. 

Lad os skynde os derned. 

Ved Udgangen møder de 

Kabinetssekretæren og Generalen, begge i Gaia, der kom- 
mer fra Forstuen. 

KABINETSSEKRETÆR. 

Lad gaa Bud efter Livlægen. Hurtigt. 

FØRSTE LAKAJ — bort. 
ANDEN LAKAJ. 

Er det sandt? Er hans Majestæt — ? 

KABINETSSEKRETÆR. 

Nej — nej — 

ANDEN LAKAJ. 

Saaret? — er hans Majestæt saaret? 

KABINETSSEKRETÆR. 

Hans Majestæt er fuldstændig uskadt. Gud 
være lovet! Men han er i en Tilstand af Op- 
hidselse — 

LAKAJERNE — bort. 

KABINETSSEKRETÆR — staaer et Øjeblik med Haanden for 
øjnene. 

. . Et Under fra Himlen, General ! — en 
naadig og alvidende Guds Under ! 

GENERAL. 

Ubegribeligt. Jeg kan slet ikke faa det ind i 
min Hjerne. Jeg stod jo her igaar Aftes, paa 
dette selvsamme Sted, Ansigt til Ansigt med 
det Menneske. Jeg sagde ham endogsaa et 
Par anerkjendende Ord — 

Han afbrydes af 

Fyrsten, der, fulgt af sine Officerer^ kommer fra Forstuen. 

Han er i Gaiauniform. Hurtigt og febrilsk gaaer han over 
mod sine Værelser. Her standser han i Døren og vender sig 
mod de Andre. 

FYRSTEN — i en bydende, ubehersket Tone. 

Prins Constantin skal komme. 

KABINETSSEKRETÆR. 

Deres Majestæt — 

FYRSTEN. 

Her. Nu strax. Her paa Slottet. Det er en 
Befaling. 

bort. 
KABINETSSEKRETÆR — urolig. 

Prins Constantin — ? 

GENERAL. 

Jeg forstaaer ikke heller — ? 

KABINETSSEKRETÆR. 

Hvad skal vi gjøre? 

GENERAL. 

Parere Ordre. Der er ikke Andet for. 

4* 

Paa Generalens Vink forlader en af Officererne Salen. 
GENERAL — til Kabinetssekretcr. 

. . Hvorfor var Vognen ikke slaaet ned ? 

KABINETSSEKRETÆR. 

Hans Majestæt vilde ikke have det. Han var 
ikke sig selv mægtig. Han laa og hulkede som 
et Barn. 

GENERAL. 

Han maa gjøre sig stærk. Han maa vise sig 
for Folk. De troer, han er dræbt. 

Livlægen, en ældre Mand, mere Hofmand end Videnskabs- 
mand, kommer ilsomt fra Forstuen. 

KABINETSSEKRETÆR — peger mod højre. 

Derinde. Hans Majestæt er yderst lidende. 

GENERAL — til Livlægen. 

Bed ham gaa til Vinduerne, blot et Øjeblik, 
saa at Folk dernede kan see, at han lever. 
De maa bevæge ham til det. 

LIVLÆGE — ind ril Fyrsten. 
GENERAL — ved et Vindue. 

Pladsen er sort af Mennesker. 

KABINETSSEKRETÆR. 

Der er ridende Politi. De skal nok holde 
Orden. 

GENERAL. 

Og hør — nu ringer Klokkerne. 

Førsteministeren, en gammel Mand med kraftfulde, kriger- 
ske Træk, kommer fra Forstuen. Han støtter sig til en Stok. 

MINISTER — i stærk Bevægelse. 

. . Mine Herrer — 

KABINETSSEKRETÆR — bringer ham til Sæde. 

Deres Excellence. 

MINISTER. 

Jeg staaer lige op af min Seng. Jeg har slæbt 
mig herhen. 

. . Hvad er det dog, vi maa opleve ! — det 
er jo ikke til at fatte. Vær saa venlig at for- 
tælle mig i alle Enkeltheder. Jeg har kun 
saa løseligt erfaret Sammenhængen. 

Det var midt under Løbene — oppe paa 
selve Tribunen — ? 

GENERAL. 

Ja. 

MINISTER. 

. . Der blev skudt paa hans Majestæt? 

GENERAL. 

Ja. 

MINISTER. 

Med en Revolver? 

GENERAL. 

— med en lille djævelsk Tingest, som kunde 
skjules i en hul Haand. 

MINISTER. 

Af en Officer? 

KABINETSSEKRETÆR. 

Varro. Kaptajn Varro. Deres Excellence maa 
sikkert have seet ham. Han var attacheret 
hans Majestæt. 

MINISTER. 

Grufuldt. Oprørende. Men Manden skød alt- 
saa fejl? 

GENERAL. 

Han skød slet ikke — eller — jeg veed Fan- 
den ikke. Der er Ingen, der veed det. Vaab- 
net blev slaaet ud af Haanden paa ham i sam- 
me Nu, som han løftede Armen. 

KABINETSSEKRETÆR. 

Det var just i det Øjeblik^ hvor Hestene kom 
ind fra det store Løb, og hvor Alle rakte sig 
frem for at see. 

MINISTER. 

Og hvem — hvem var den Lykkelige, som — ? 

KABINETSSEKRETÆR. 

Det var hans Højhed, Prins Cosmus, som 
reddede Fyrstens Liv. 

MINISTER — rejser sig. 

Prins Cosmus — ? 

Leveraab for Fyrsten fra Mængden nedenfor. 
I det Samme kommer Livlægen tilbage. 

GENERALEN — hen til ham. 

Nu? hvad har De saa udrettet? 

LIVLÆGE. 

Hans Majestæt sendte mig bort. Han vil In- 
gen see. Han har rullet ned for Vinduerne og 
tændt Lys. Han gaaer op og ned som et Dyr 
i sit Bur. 

GENERAL. 

Han maa dog kunne høre Raabene. 

LIVLÆGE. 

Jeg bad og bønfaldt. Han er fuldstændig 
uimodtagelig for Grunde. Han har kun eet 
Svar til det Altsammen. 

KABINETSSEKRETÆR. 

Nu — ? 

MINISTER. 

Hvilket? 

LIVLÆGE. 

Constantin. 

MINISTER — i Udbrud. 

Constantin? 

KABINETSSEKRETÆR. 

Ja — hans Majestæt har sendt Bud efter hans 
Højhed. Det er den eneste Ordre, han har 
givet, siden han steg ud af sin Vogn. 

MINISTER — i højeste Forundring. 

Han har ønsket at see Prins Constantin nu 
— her paa Slottet? 

GENERAL. 

Han har — befalet. 

MINISTER. 

Og det Skridt har han foretaget paa egen 
Haand ? 

KABINETSSEKRETÆR. 

Jeg er ligesaa forbavset som Deres Excel- 
lence. Vi er Alle, kan jeg sige, noget op- 
skræmte. 

Men Forklaringen maa vel søges deri, at 
Prins Cosmus — at det var ham, som . . . 

MINISTER. 

Hr. Kammerherre. Vær saa god at melde 
mig hos hans Majestæt. 

KABINETSSEKRETÆR. 

Jeg tør ikke. Deres Excellence. 

MINISTER. 

Jeg tager alt Ansvar paa mig. Jeg maa tale 
med hans Majestæt, før Prins Constantin kom- 
mer. Her maa gribes ind uden Betænkning — 

KABINETSSEKRETÆR — trækker paa Skuldrene, tøver. 
MINISTER. 

Ja ja, saa gaaer jeg derind af mig selv. 

Han gaaer, resolut, mod Døren tilhøjre. I det Samme bli- 
ver denne revet op af Fyrsten, som kommer ind. 
Der bliver pludselig Stilhed. 

FYRSTEN. 

Prins Constantin er endnu ikke kommen? 

KABINETSSEKRETÆR. 

Deres Majestæt — 

FYRSTEN. 

Hvorfor kommer han ikke? 

KABINETSSEKRETÆR. 

Der er gaaet Bud — det er kun et Par Mi- 

i 

nutter siden — 

FYRSTEN. 

Vær af den Godhed, General, selv personlig 
at opsøge hans Højhed. Og bede ham — bede 
ham om at give Møde her paa Slottet. Uop- 
holdelig. 

MINISTER — vil intervenere. 

Deres Majestæt — 

FYRSTEN — overhører. 

Uopholdelig. 

Generalen bort, til venstre. 
Samtidig nye Raab fra Slotspladsen. 

. LIVLÆGE — nærmer sig Fyrsten. 

Lad Dem bevæge, Deres Majestæt. Det er 
kun et Par Skridt. Deres Majestæt behøver 
blot at gaa ud paa Balkonen — 

FYRSTEN. 

Naar Prins Constantin kommer. Ikke før. 
. . Og lad mig saa være alene. 



58 



Hoffolkene forlader Scenen, noget tøvende. Kun Ministeren 
bliver staaende. 

FYRSTEN — op og ned i ubehersket Utaalmodighed. 

.. Hørte De ikke? 

MINISTER. 

Jeg hørte. Og blev staaende. 

FYRSTEN. 

Deres Excellence — 

MINISTER. 

Fordi det var min Pligt at blive staaende, 
saalænge jeg endnu er Deres Majestæts be- 
troede Minister. 

Og det vil afhænge af Deres Majestæt selv, 
om jeg skal vedblive at være det, naar jeg idag 
forlader Paladset. 

FYRSTEN. 

Hvad mener De? — Truer De mig? 

MINISTER. 

Deres Majestæt er skræmt og nervøs. Det er 
naturligt. Des naturligere er ogsaa min Pligt 
til at forhindre, at Deres Majestæt — i Deres 
oprevne Tilstand — begaaer et overilet 
Skridt. 

FYRSTEN. 

Hvilket Skridt? 

MINISTER. 

Et Skridt, for hvilket jeg gjentagne Gange 



59 



har advaret Deres Majestæt, og overfor hvil- 
ket jeg indseer, at jeg nu maa indtage et af- 
gjørende Standpunkt. 

FYRSTEN — ubehersket. 

Gjør, som De vil. 

MINISTER. 

Deres Majestæt. 

FYRSTEN. 

Gjør, som De vil. 

Standser foran ham. Har Dcres PoHtik kunnet 
skjærme mit Hus og min Person? 

MINISTER. 

Og troer Deres Majestæt, at Prinsens vil for- 
maa det? 

De kjender ham ikke, Deres Majestæt. Og 
De kjender ikke hans Fader, som jeg har gjort 
det. Hans demokratiske Sympathier var far- 
ligere for Dynastiet end hele det oprørske 
Parti. Og vi begik sikkert ikke nogen Uret- 
færdighed ved at jevnføre ham med det. 
. . Men det er altsaa, som jeg frygtede. Her 
er ikke Tale om en Familieforsoning, men 
om en ny politisk Kurs. Og i saa Fald maa 
jeg paa det Bestemteste . . 

FYRSTEN — afbryder heftigt. 

Og hvis nu Varro havde skudt mig ned — 

og et Oprør var brudt ud? hvad saa? — 
hvem kunde saa borget for Følgerne? hvad 
var der saa blevet af min Søn? 

MINISTEREN — vil svare. 

FYRSTEN — standser ham med en Haandbevægelse. 

. . Hyss ! 

Kort Pause. De staaer lyttende. 
Generalen fra venstre. 

GENERAL — melder. 

Hans Højhed, Prins Constantin. 

Paa et Vink af Fyrsten gaaer Generalen ud. 

Et Øjeblik efter træder Prins Constantin ind fra venstre. 

Han er i Ridedragt og har sin Ridehue i Haanden. 

MINISTER. 

Jeg tillader mig at . . . tage Afsked. 

Med et Buk for Fyrsten. DereS MajeStæt. 
Bort til venstre uden at hilse paa Prinsen. 

FYRSTEN — mod Constantin, med udstrakte Hænder. 

Saa megen Ulykke maa der til, for at vi to 
endelig kan mødes. 

CONSTANTIN — staaer kold og stiv. 

Vi maatte mødes, denne ene Gang. 

FYRSTEN. 

Veed Du, hvad der er skeet? 

CONSTANTIN. 

Ja. 

FYRSTEN. 

— at en af mine egne Officerer, en Mand 
med et smukt^ aabent Ansigt, et i alle Livets 
Forhold hæderligt Menneske - — bag min egen 
Stol, med en simpel Revolver — ! 

CONSTANTIN. 

Ja. 

FYRSTEN. 

Og dog har Du Hjerte til at nægte mig din 
Haand ! 

Er Du klar paa, hvad dette betyder? — 
Svamp i Gulvet paa mit eget Palads — Gift i 

mine Brønde — Krudt i mit Saltkar der 

bag Døren kan han staa eller ligge under den 
Sofa — eller krybe frem under min Seng, 
bedst som jeg sover — ! 

CONSTANTIN — haardt og fast. 

Hvem har skabt de Rædsler? 

FYRSTEN. 

Constantin — 

CONSTANTIN. 

Og hvem kunde have standset dem — i Tide ? 

FYRSTEN. 

Naar Gud ikke selv vil — 

CONSTANTIN. 

Fader kunde have gjort det. 

Og nu er jeg ved det, som jeg staaer her 
for at sige. 

Havde din Fader ikke dømt min til livsvarig 
Tavshed, saa var Du maaske blevet forskaa- 
net for denne Dags Gru. Hele Faders Liv, al 
hans Stræben gik ud paa at forhindre det 
Forfærdelige, som nu paany er skeet, og som 
vil hænde igjen — atter og atter — indtil I 
bøjer ind i det Spor, som var Livsvejen for 
ham : Forsoningen, Udjevningen gjennem 
Fyrstens eget Exempel. 

FYRSTEN. 

Lad de Døde hvile. Det var jo ikke mig, der 
dømte, og ikke Dig, der blev dømt. 

CONSTANTIN. 

Lige meget. Det er den Dom, der skiller 
os ad. Og før den er sonet, er der ingen Bro 
over Kløften imellem os. 



FYRSTEN — stille 



RSTEN — stille. 

Nej, jeg forstaaer — det er jo derfor, jeg har 
bedt Dig komme, fordi jeg . . . forstaaer 

CONSTANTIN. 

Hvilket? 

FYRSTEN. 

. . at jeg maa — ydmyge mig for Dig 

at jeg vil . . ydmyge mig for Dig — 

CONSTANTIN. 

— bøje Dig, i Ærbødighed^ for Faders Min- 
de? — rense hans Minde? 

FYRSTEN — bøjer Hovedet. 

Ja. 

rækker atter H««nden ud. Det er jO dog SOm et 

Fingerpeg fra Gud, at Cosmus idag skulde 
redde mit Liv — just han, som ogsaa er din 
Faders Søn. 

. . . Siig selv, hvad Du forlanger. 

CONSTANTIN — med et kort Hovedryst. 

Du er ikke Dig selv efter det, der er hændt 
Dig. Imorgen tænker Du anderledes, naar 
Angsten har sat sig. 

FYRSTEN. 

Sat sig? — Der er jo ikke Andet end Angst, 
saa langt jeg seer frem — for mig og for min 
Søn. Dagen og Natten — Stilhed og Støj — 
Mennesker og Ensomhed — det er Angst 
Altsammen — i alle Fibre — i mine Øjne — 
i min Samvittighed — ! 

Og der er kun een eneste Ting, som kan 
stille den — din Haand. 

Du har Navn for at være højmodig. Saa 
vær det nu ogsaa mod mig — og mod det 
Land, hvis Søn Du er. 

Hvad der mislykkes idag, det kan lykkes 

imorgen. Og falder jeg bort, hvad skal der saa 
blive af min Dreng? 

seer paa ham, indtrængende. 

. . . Constantin — vil Du — for det Tilfældes 
Skyld — være Værge for min Søn? 

CONSTANTIN — studser og betragter ham forskende. 
FYRSTEN. 

— Og indtage den Stilling i Regeringen, som 
deraf maatte flyde? 

Var den Tilkjendegivelse Dig klar og . . of- 
fentlig nok? 

CONSTANTIN — lukker Øjnene et Øjeblik, seer saa paa ham 
og siger tungt og fast. 

Ja. Deri var der Oprejsning. 

FYRSTEN. 

Al den, Du kan forlange? 

CONSTANTIN. 

Al den, jeg kan forlange. 

FYRSTEN. 

— Og som Du . . vil tage imod? 

CONSTANTIN. 

— som jeg ikke kan forsvare at afvise. 

FYRSTEN. 

Saa ræk mig din Haand. 

CONSTANTIN — heftigt. 

Og Du skulde ikke vide. Du har Noget at 
sone? 



65 



FYRSTEN — griber hans Hænder. 

Haanden, Constantin — Haanden. Helt ind til 
mit Hjerte. Der finder Du mit Svar. 

Han omfavner ham heftigt. 

I samme Nu træder Prins Cosmus ind fra venstre. Han 
er i Gaia fra Væddeløbsfesten. Seer urolig og forstyrret ud. 

FYRSTEN — gaaer ham i Møde. 

Endelig ! Endelig ! — jeg har ventet Dig hvert 
Minut. 

COSMUS — er standset ved at see Broderen. 

Constantin . . . ? 

FYRSTEN. 

Ja, Constantin og Du — 

tager Brødrenes Hænder. I er her begge. Jeg 

holder Jer begge i Haanden, og jeg holder Jer 
fast. Jeg vil tro, Vorherre selv har sendt mig 
det Skud^ naar det fører os sammen. 
Cosmus, jeg skylder Dig mit Liv. 

COSMUS. 

Deres Majestæt skylder mig Intetsomhelst. 
Jeg vidste ikke, hvad jeg gjorde! 
Men nu seer jeg det. 

FYRSTEN. 

Hvad seer Du? 

COSMUS — med en kort Latter. 

Jeg seer Constantin her — i dine Arme. 

Cosmus 5 

CONSTANTIN — hen imod ham. 

Cosmus — 

COSMUS — staaer stiv og fjendtlig. 

. . Hvor har I gjemt ham ? — det er derfor, 
jeg kommer. 

FYRSTEN. 

Hvem mener Du? 

COSMUS. 

Kaptajnen. 

FYRSTEN. 

Paa Fæstningen. 

COSMUS. 

Jeg maa tale med ham. 

FYRSTEN. 

Hvorfor? 

COSMUS — med et halvt Smil. 

Jer siger han Intet. Men min Tunge kan maa- 
ske løse hans. 

Jeg beder Deres Majestæt, at De giver 
Deres Ordrer. 

FYRSTEN. 

Naar Du ønsker det, vel. 

COSMUS. 

Endnu iaften? 

FYRSTEN. 

Som Du vil. 



— 

vender sig til const«ntin.~ Og endnu iaften skal 
Folket erfare, at Du er blevet Rigsværge for 
min Søn. 

Nye Raab udenfor. 

. . Kom. Lad os gaa ud til dem. 

Han tager Constantins Haand og gaaer sammen med ham 
ud paa Balkonen. 

COSMUS — staaer og seer efter dem. 

Rigsværge — ? — Rigsværge! .. 

Raabene udenfor stiger. 
COSMUS — hurtigt bort. 

Sceneforandring. 



FEMTE BILLEDE 

Samme Dags Aften. 

Militærfængsel. 

Over en læderbetrukken Brix hænger en Lampe, som svagt 
oplyser Rummet. Ude paa Gulvet et Par Træstole. 

Varro ligger paa Brixen med Armene under sit Hoved, stir- 
rende opad, ubevægelig. Vagtens Fodtrin høres udenfor. 

Vagten aabner Døren for Prins Cosmus, som er i straalende 
Uniform under sin Kappe. 

Han bliver staaende et Øjeblik indenfor Tserskelen uden at 
røre sig og betragter Varro, som bliver liggende i samme Stilling. 
Saa byder han Vagten fjerne sig og gaaer et Par Skridt frem. 

COSMUS. 

Godaften, Kaptajn. 

Han lægger under det Følgende Hat og Kappe fra sig. 

VARRO — sender ham et forundret Blik, rejser sig halvt og bli* 
ver siddende. 

5* 

COSMUS. 

. . Igaar Aftes, kan De huske, da gik vi paa 
Slottet, Arm i Arm, og udøste vore Hjerter 
for hinanden. Dengang anede vi ikke, at vi 
nu skulde sidde her for at gjøre det Samme. 
Vi er blevet hinandens Skjæbne, Kaptajn 
Varro. 

VARRO — tier. 
COSMUS — sætter sig. 

. . . Jeg beder Dem tro, hvad jeg nu siger 
Dem. 

lidt efter. Jeg vidste ikke, hvad jeg gjorde. 
Jeg vidste hverken, hvad De vilde med Pi- 
stolen, eller hvorfor jeg slog til den. Jeg saae 
Dem løfte Haanden, og der var Noget i Be- 
vægelsen, som var mig paafaldende. Saa greb 
jeg Dem i Armen, rent instinktmæssigt. Det 
er det Hele. 

VARRO — smiler vantro. 

Deres Højhed veed ikke, hvad De selv siger. 

COSMUS. 

Jeg veed, at een Bevægelse hos Dem affødte 
en anden hos mig. Og jeg veed, at med de to 
Bevægelser var Menneskers Liv og Død be- 
sluttet. Andet ikke. Afgjørelsen laa i min 
Haand uden at ligge i min Villie. Og De, som 

er Villie fremfor Nogen, jeg har kjendt, De 
maa kunne forstaa, hvor det ækler en Mand 
at blive brugt af det raa Tilfælde som en 
Dukke, man trækker i en Snor. 

Han har rejst sig i Bevægelse og gaaer lidt op og ned. 
Derpaa sætter han sig igjen, nærmere ved Varro end før. 

. . . Kaptajn — jeg har en Bøn til Dem. Det 
er derfor, jeg kommer. 

Bliv fri og giv mig Deres FæfTgselT 

VARRO — seer forundret paa ham med et nyt Smil. 
COSMUS. 

De seer, jeg har majet mig ud i min fineste 
Gaia. Generalsepauletter, mine højeste Or- 
dener. Æresbaandene, som kun gives til dem, 
der har gjort sig fortjente ved Tapperhed i 
Krigen. Stjernerne, som stiftedes for dem, der 
har gavnet Staten ved fremragende Talent og 
opofrende Sjælsstyrke. Jeg har dem allesam- 
men. Der er ikke den Dyd, jeg ikke er be- 
lønnet for, ikke den Daad, jeg ikke har be- 
staaet ! 

springer op. Træk i Guldpapirstadsen. Tag 
Gøglerhatten paa. Stik Medaillerne i Brystet 
og hæng det hvide Skilt om Skuldren. Saa er 
der Ingen, der vil standse Dem paa Vejen 
herfra. De vil krybe for Dem^ alle — blen- 
dede af Glansen. Om Manden, der bærer den, 
er der Ingen, som spørger. 

VARRO. 

Undtagen jeg selv. Jeg har Tusinders Ære at 
vogte. 

COSMUS. 

Ja — jeg forstaaer — De lystrer en Ordre. 
De har ikke Lov til at tænke paa Dem selv. 
. . Men naar jeg nu beder Dem, ikke for 
Deres Skyld, men for min 

VARRO — seer paa ham. 
COSMUS. 

Ja. For min. 

sætter sig hos ham. De skal lære mig at kjende. 
Saa vil De forstaa det. 

. . . Jeg sprang i Floden inat for at drukne 
mig. I den Grad var jeg færdig med Livet . . 
men der kom to Gendarmer og trak mig i 
Land. Livet var ikke færdigt med mig. Det 
havde Brug for mig idag i en stor Bedrifts 

Tjeneste og nu staaer det for mig i al 

sin gaadefulde Uhygge — og kræver, at jeg 
skal forstaa, forstaa, hvad det vil med mig — 
forstaa Sammenhængen — om der er no- 
gen ? 

VARRO. 

Sammenhængen er den, at Fyrsten skal leve. 
Derfor slog De til Pistolen. 

COSMUS. 

Sammenhængen er den, at De skal leve. Der- 
for faldt Afgjørelsen i min Haand. 

Og redder jeg Deres Liv, saa bliver der 
dog ogsaa ligesom en Smule Mening i mit 
eget. 

VARRO — vil svare. 

COSMUS — lægger sin Haand over hans. 

Lad mig tale ud. 

. . For fem Aar siden blev min Fader falskelig 
anklaget for at tilhøre Deres Parti og dømt til 
livsvarig Forviisning. 

Constantin fulgte ham i hans Lidelser. Men 
jeg blev her tilbage — i Pragt og Overflod og 
Nydelse. Jeg forraadte ham uden et Suk. Hans 
Skjæbne havde gjort mig ligegyldig overfor 
Alt, hvad der hedder Alvor i Livet. 

Indtil idag. Ja — indtil idag, da jeg slog 
Pistolen ud af Deres Haand. Da vaktes jeg 
til et Had, som jeg selv ikke vidste, jeg bar 
paa. At jeg skulde redde hans Liv — jeg, jeg ! 
— det var som en uhyre Haan over min egen 
Fejghed. 

Forstaaer De saa, hvorfor jeg er kommen 
til Dem iaften? 

VARRO. 

Deres Højhed — 

COSMUS. 

Gjør De, hvad jeg beder Dem om, saa er jeg 
en fri Mand, hvad der end skeer med mig. 

Gjør De det ikke, saa tvinger De mig til 
at dø som et Udskud blandt Mennesker. 

VARRO. 

Jeg har ikke noget Valg. Jeg har røgtet mit 
Livskald. Jeg er ude af Sagaen. Jeg skubbes 
ned i Graven til mine Forgængeres Lig. Og 
den næste træder frem af Rækkerne. 
Ikke et Ord mere, Deres Højhed. 

COSMUS — i kort, smerteligt Udbrud. 

Varro — 

Han sidder længe og seer paa ham. 

. . De er langt borte i Deres Tanker. Mit 
Liv og min Død er Dem den ligegyldigste 
Sag i Verden. Naturligvis. 

han rejser sig langsomt. Slig mig Saa kun, før vi 

skilles er der ikke en Gunst, De kan 

ønske at opnaa? en eller anden Glæde, jeg 
mulig kunde skaffe Dem, før det Hele er 
forbi — ? 

VARRO — ryster tavs paa Hovedet. 
COSMUS — tøvende. 

. . . Før, da jeg gik over Pladsen, som fører 
hertil, saae jeg en ung Pige gaa frem og til- 
l^age langsmed Fæstningsmuren — op og ned, 

bestandig det samme Stykke Vej, fra den ene 
. Lygte til den anden. Jeg kunde ikke faa Øj- 
nene fra hende. Og jeg veed ikke hvorfor, 
men jeg følte det paa mig, med en underlig 
smertefuld Vished, at hun gik der for Deres 
Skyld — at hun . . tilhørte Dem. 

Hun ventede ikke. Hun saae sig ikke om 
en eneste Gang. Hun var der blot. Og hun 
er der sikkert endnu, naar jeg om lidt gaaer 
herfra. 

Kunde De ønske at see hende? — eller blot 
skrive hende til ? — sende hende en Hilsen ? 
— jeg har hos mig, hvad De behøver. 

VARRO — ryster atter tavs paa Hovedet. 
COSMUS. 

... De tør ikke tro mig? 

VARRO. 

Nej. I Tusinders Navn. 

COSMUS. 

I Tusinders? det lyder som et Hav. 

Det er jo uhjælpeligt. Det er jo evigt. Og 
det maa være en Lykke at kunne sige det. 

Han staaer og seer paa ham. 

Jeg har tænkt over det, De fortalte mig 
igaar. At De stammer fra Skovene — de sto- 
re Skove, mange Mile herfra. Det er dem, 
der har gjort Dem til den^ De er. De har gaaet 

der som Dreng og indaandet forviiste Menne- 
skers Suk. Og Sukkene er bleven siddende i 
Brystet paa Dem, saa at De aldrig kan trække 
Deres Vejr, uden at høre dem lyde. 

De Suk — de er Vejen til de Tusinder, som 
De taler om. Og de kan blive saa stærke, 
ikke sandt? — at de føles som en Længsel 
efter at dø — ? 

ligesom prøvende. Jeg har ogsaa en Grav derude 
i Forviisningen 

Lidt efter, da Varro bestandig tier. 

... Vil De svare mig paa en Ting? 

VARRO — seer paa ham. 
COSMUS. 

Troer De . . paa et Liv efter dette ? 

VARRO. 

Hvorfor spørger De? 

COSMUS — smiler. 

Fordi jeg ønsker mig et, som jeg kunde gaa 
ud af — som en fri Mand, 

VARRO. 

Jeg troer paa en Fortsættelse. 

COSMUS. 

Hvor? 

VARRO. 

I dem, der elsker os. 

COSMUS — stille. 

Saa lever De i mig efter denne Dag. 
. . Vil De række mig Deres Haand ? 

VARRO — ©ør det. 
COSMUS. 

Tak. 

slaaer Kappen om sig. Godliat, Kaptajn. 
VARRO. 

Godnat, Deres Højhed. 

Cosmus bort. 

Varro lægger sig tilbage paa Brixen i sin forrige Stilling. 

Vagtens Fodtrin høres paany. 

Sceneforandring. 



SJETTE BILLEDE 

Nogle Uger senere. 
Hos Vera. 
Halvmørkt. 

Vera i Samtale med Gregor, en ældre Mand med en myndig og 
kraftig Skikkelse. 

De sidder sammen ved Kaminen. 

GREGOR. 

Det er jo ikke til at begribe! 

. . Han var hos Varro, siger Du — i Fæng- 
slet — den sidste Nat? 

VERA. 

Ja. 

GREGOR. 

— Og tilbød at give sit eget Liv for at frelse 
hans? 

VERA. 

Ja, det har han sagt. 

Han havde handlet i Blinde, uden at ane, 
hvad han gjorde, da han greb Varro i Armen, 
saa at Skuddet gik fejl. 

GREGOR. 

Og Varro — talte til ham . . om Dig? 

VERA. 

Nej — nej — 

GREGOR. 

Hvorfra vidste han da, hvem Du var, da han 
traf Dig? 

VERA. 

Han har kunnet see det paa mig. 

Gregor — med et kort Hovedryst. 

. . Fortæl mig Alting, lige fra første Færd. 
Hvorledes begyndte det? 

VERA. 

Det var Dagen^ efter at Varro var begravet, 
ude paa Kirkegaarden. Graven var endnu 
ikke kastet til. Han stod og stirrede ned i den 
aabne Jord. 

Jeg kan ikke beskrive Dig — han saae 

ud som et Menneske, der aldrig faaer Søvn. 
Hans Træk var saa lidende, at det gav et 
Ryk i mig af Smerte. Jeg blev staaende. Jeg 
kunde ikke nærme mig. Jeg syntes ikke, jeg 
havde Lov til at forstyrre ham i hans Sorg. 
Det var jo min egen Sorg, han stod der og 
led under. 

Saa vendte han Hovedet, og vi saae paa 
hinanden. Vi havde Taarer i Øjnene. Vi kun- 
de Ingenting sige. Lidt efter hilste han — 
med et besynderlig smilende Blik, som om 
han kjendte mig — og gik saa langsomt bort 
over Kirkegaarden. 

GREGOR. 

Og siden efter — hvad saa? 

VERA. 

Ja — saa mødtes vi daglig. Enten stod han 
ved Graven, eller han sad paa en Sten der i 
Nærheden. Og hver Dag mødtes vore Øjne. 
Undertiden fulgte han tøvende efter mig. 
Men han talte først til mig igaar. 

GREGOR. 

Og Du kjendte ham ikke? 

VERA. 

Nej. Hvor skulde jeg kunne? — Naar Prin- 
sen en sjælden Gang er kommen paa min 
Vej, saa har han været til Hest, i Pomp og 

Pragt. Nu gik han der ved min Side, tarvelig 
klædt, i en grov Kappe. Det faldt mig ikke 
ind. 

Og Alt, hvad han sagde — jeg mærkede 
Varro gjennem hvert eneste Ord. Han er en 
af de Ukjendte, tænkte jeg, som Varro talte 
om den sidste Aften, han var her — en af 
dem, der vilde komme og trøste mig. 

GREGOR. 

Men han røbede sig altsaa — tilsidst? 

VERA. 

Ja. Da vi stod her udenfor Huset, og han 
sagde mig Godnat, saa — 

GREGOR. 

— saa rakte han Dig Haanden, og saa følte 
Du ikke Tegnet — ? 

VERA. 

Nej. 

GREGOR. 

Og saa tilstod han selv^ hvem han var? 

VERA. 

Han troede, jeg vidste det. I det Samme styr- 
tede jeg ind ad min Dør og slog den i Laas. 

smiler uviikaarHgt. Men jeg hørte hans Skridt 
hele Natten igjennem, her udenfor mit Vin- 

due — og jeg laa vaagen i min Seng for at 
lytte efter dem. 

GREGOR — angst. 

Vera — ! ... og nu — ? 
. . Har Du seet ham idag? 

VERA. 

Nej. 

GREGOR. 

Men Du venter ham? 

VERA. 

Ja. Naar det mørknes. Han har skrevet mig 
til. 

GREGOR. 

Skrevet — ? 

VERA. 

Brevet laa imorges skudt ind under min Dør. 

GREGOR. 

Og Du vil — ? 

VERA. 

Spørg mig ikke. Jeg kan ikke lyve. Og jeg 
er bange for at sige det højt. Alt mit Arbejde 
har ligget urørt siden Mødet med ham. Og jeg 
har ikke savnet det. Jeg har tilbragt tre Uger 
med Hænderne i Skjødet. 

Og da han talte til mig igaar, saa var det, 

som om jeg kom til et fremmed Land — over 
Havet. Og Vejen tilbage har jeg glemt. 

Tavshed. 
GREGOR. 

. . . Vera — jeg har kjendt Dig, fra Du blev 
født. Og da din Moder laa og skulde dø, saa 
stod vi sammen ved hendes Seng . . vi holdt 
hende hver i sin Haand 

tager hendes Haand. Følg hjem med mig, føf 

han kommer. 

VERA — tager Haanden til sig. 

Jeg kan ikke, Gregor. Det er stærkere end 
jeg selv. 

... Hvad vil han? — hvad tænker han 
paa? hvad sørger han over? — Han er som 
den Fremtid, vi higer efter at kjende. 

GREGOR. 

Fremtid ? 

VERA. 

Ja. Og ikke min egen alene. Maaske Tusin- 
ders — Tusinders ! . . Hvem kan vide det — ? 

Hun gaaer heftigt op og ned. Gregor følger hende med 
Øjnene. 

GREGOR. 

Tør Du ogsaa, Vera? 

VERA. 

Vilde han røbe mig, saa havde han gjort det 
forlængst. 



81 



OREGOR. 

. . . Saa lov mig kun Et — 

VERA. 

Jeg lover Dig ham, død eller levende. 

GREGOR. 

Og jeg holder dit Løfte, hvis Du selv ikke 
kan. 

VERA — standser sin Gang henne ved Vinduet, hvor hun bliver 
staaende og seer ud. 

GREGOR — betragter hende ufravendt. 

VERA — drejer omsider Hovedet, pint af hans Blik. 

Nu falder Mørket. Du maa gaa. 

ræklcer ham Haanden. Godnat. 
GREGOR — halvt truende. 

For Livs og Døds Skyld — 

VERA — svarer roligt. 

Til de Navnløses Ære. 

GREGOR — bort. 

VERA — bliver staaende ved Vinduet og seer ham gaa forbi. Saa 
tænder hun en Lampe, tager et Brev frem og læser, staaende, 
ved Lampen. 

„. . . da min Sorg drev mig ud til Graven, 
anede jeg ikke, at det var Dem, jeg søgte. 
Men neppe saae jeg Dem komme, før jeg 
vidste, at det var for Deres Skyld^ jeg var 
gaaet derud. Og siden den Dag'* — hun seer op. 

Cosmus 6 

Ja siden den Dag ! Hun læser lldt i Tavshed. 

Sil hører man mer „ ingen Mennesker har 

Mere at sige hinanden end vi to. Vi tænker 
paa hinanden, naar vi ligger vaagne om Nat- 
ten, og vore Tanker har kun en eneste Læng- 
sel — den, at tale. 

Saa vær da barmhjertig og hør paa mig — " 

Hun farer pludselig sammen og lytter. 

Der høres en kaldende Lyd udenfor. Da Lyden gjentager 
sig, gaaer hun hurtigt ud. 

Lidt efter kommer hun tilbage. Prins Cosmus følger. Han 
er klædt i en graa Jakke, med Bælte og høje Støvler. En blød 
Hat i Haanden. 

Vera stiller sig saa langt fra Døren som muligt og betragter 
ham, rank og bleg. 

Cosmus bliver staaende lige indenfor Døren, som han luk- 
ker, og møder roligt hendes Blik. 

COSMUS. 

Troer De mig? 

VERA. 

Jeg har jo lukket Dem ind. 

COSMUS — nærmere. 

De er ikke Menneske, hvis De ikke troer mig. 

VERA. 

Vi er alene. Det seer De jo. 

COSMUS — sætter sig. 

Saa lad mig hvile mig hos Dem. Jeg er død- 
træt af Forventning. Denne Dag har været 
den længste i mit Liv. 

VERA. 

Ogsaa i mit. 

COSMUS. 

Jeg har ikke været i Seng inat. Jeg har gaaet 
her udenfor Deres Vinduer Time efter Time. 
Og da det blev lyst, saa gik jeg den samme 
Vej tilbage, hvor jeg havde gaaet med Dem, 
Og Alt, hvad vi havde talt sammen, det hang 
endnu i Træerne derude — og i Floden, der 
strømmede forbi. 

Ikke med Strømmen, havde De sagt — 
men opad, mod Skovene, hvor den kommer 
fra. Det var gamle Tanker hos mig selv, som 
De gav Ord. 

VERA. 

Opad mod Skovene — ja 

COSMUS. 

Der, hvor De har levet som Barn. Jeg saae 
Dem for mig derude i Stilheden. Og min 
Kjærlighed til Dem blev som Skovene der- 
oppe — en stor, grøn Kirke, der bredte sig 
over mig, hvor jeg kunde aande let og tænke 
rent og stille. 
. . Siig mig Deres Navn. 

VERA — dér ikke har rørt sig^ men slaaet Øjnene ned, medens 
han talte. 

Vera. 

6» 



84 



COSMUS. 

Vera. 

Kort Tavshed. Sm bliver hun urolig under hans Blik og 
giver sig til at gaa op og ned. 

VERA. 

Jeg tænkte ogsaa paa Dem inat. Mørket om- 
kring mig — det var Dem, Og da Dagen be- 
gyndte at gry, saa var det Dem, der kom ind 
til mig. 

Men jeg turde ikke møde Deres Øjne. Og 
jeg tør det heller ikke nu. 

COSMUS. 

Hvorfor troer De mig ikke? — Jeg har ikke 
løjet mig frem til Dem. Vi mødtes ved en 
Grav, og vi græd begge for ham, der laa i 
den. Hvad Andet er der skeet? — det er 
ham, der har forenet os. 

. . Strax, da jeg saae Dem, saa forstod jeg, 
hvem De var. Det er jo kun naturligt. Og at 
jeg endelig fik Mod til at tale til Dem — hvor 
kunde jeg Andet? jeg havde jo saa Meget at 
sige Dem. 

VERA. 

Ja — ja — det var det. De skrev. 

COSMUS. 

Hvad er det. De er bange for? — jeg har 
ikke Rod noget Sted — hører ikke hjemme 

hos Nogen — bringer Ingenting med, der 
kan ængste eller forpligte Dem. Jeg har In- 
gen at forlade — Ingen at miste. Skulde min 
Seng en Morgen staa tom, saa er der Ingen, 
der vil spørge efter mig, ikke en Gang efter 
mit Lig. 

Lad mig være hos Dem. Det er det Eneste, 
jeg har tilbage. 

VERA. 

De veed ikke, hvad De beder om. 

COSMUS. 

Jeg beder for mit Liv. De staaer med det i 
Deres Haand. 

VERA — i Bevægelse. 

Jeg raader ikke for mig selv. Den Mand, jeg 
vælger, han tilhører ikke mig alene. Han er 
bunden til Tusinder — ved mit Ord — 
. . ved mit Ord — ! f orstaaer De, hvad det 
vil sige? 

COSMUS. 

Jeg er selv En af de Tusinder. Jeg blev det 
den Nat^ jeg tog Afsked med Deres Broder. 

VERA — standser, seer pas ham. 

. . . Hvad sagde han til Dem? 

COSMUS. 

Han sagde, at han troede paa et Liv efter 
dette — i dem, der elsker ham. 

VERA — neppe hørligt. 
I OS? 

COSMUS. 

Ja. I os. 

Stilhed. 

VERA — gaaer, i pludselig Uro, hen til Vinduet. 
CO'SMUS. 

. . Hvad er der? 

VERA — peger ud. 

Kan De see — derovre? 

COSMUS — seer ud. 

Ja. Den Mand stod der ogsaa før, da jeg kom. 
seer paa hende. Er det En, De kjender? 

VERA — i stærkt Udbrud. 

Den Mand veed det Altsammen. Jeg har selv 
sagt ham det. 

COSMUS. 

Vera — ! 

VERA. 

Jeg kunde ikke Andet — jeg turde ikke 
Andet — for min Samvittigheds Skyld. 

skjuler sit Ansigt. Og for min Kjærligheds 
Skyld ikke heller. 

COSMUS. 

Din Kjærligheds — ? 

VERA. 

Ja. For nu tør jeg ikke slippe Dig fra mig. 

sUaer Armene om ham. Du Cr min seer p«a ham, 

skjæwende — Og Du er vor . . . $aalænge Du 
lever. 

Hun skjuler sig hos ham. 
COSMUS — slutter hende i sine Arme. 

Vera — Elskede I 

Tæppe. 



ANDEN AFDELING 



SYVENDE BILLEDE 

Nogen Tid er forløbet. 

I de store Skove. 

Tæt Skov. Floden skimtes mellem Stammerne. 

I Forgrunden til venstre et Egetræ med en mægtig Stamme og 
svære Rødder. I Nærheden af dette et simpelt Gravkors af Sten^ 

Det er tidlig Morgen, før Solopgang. 

Cosmns sidder ved Egens Fod ojg stirrer op i dens Krone. Han 
har mørkt, kruset Skjæg om Mund og Hage, og hans Haar hænger 
ham ned over Hals og Nakke. Han er nærmest bondeklædt, i en 
lys, grov Kittel. 

Fjernt, langt ude til venstre, lyder fra Floden en Sang — sun- 
get af en ung Mand. 

Solen springer ud som en Rose, 
hver Støvvej er lysende Guld. 
Den drypper Vorherres Honning 
over Jordens brogede Kuld. 

Solen springer ud over Havet 
og dufter i Verden ind. 
Himlen er fuld af Klokker, 
og Sorgen har skiftet Sind. 

Solen springer ud alle Dage, 
saa frisk som i Tidernes Gry. 
Saa springer vi ud med Solen 
og bliver som Børn paany. 

Under Slutningen af første Vers kommer fra højre Baggrund 
en gammel Kvinde, fulgt af Vera. 

De standser i Baggrunden og betragter Cosmus, der under 
Sangen har lukket Øjnene. 

KVINDEN. 

Kan Du see — der sidder han endnu. Ganske 
som før, da jeg var ude at lede efter Gederne. 

VERA. 

Ja. Ja vist. 

KVINDEN. 

Jeg har seet ham sidde der paa Graven mange 
Morgener i den sidste Tid. Jeg troede, Du 
vidste^ det. 

VERA. 

Jeg har nok tænkt det. 

. . Gaa kun hjem. Jeg kommer snart. 

Nu begynder sidste Vers al Sangen, fjernere end før. 
KVINDEN. 

Det er min Søn, der har været ude at fiske. 
Nu roer han hjem med sin Fangst. 

VERA. 

Ja, gaa blot. 

KVINDEN — bort. Baggrunden tilhøjre. 
VERA — staaer og betragter Cosmus. 

COSMUS — vender Hovedet efter Sangen, opdager hende og 
rejser sig. 

. . Godmorgen. — Du er tidlig paa Færde. 

VERA. 

Ikke saa tidlig som Du. 

COSMUS. 

Jeg har altid elsket at see Solen staa op. Det 
er gammel Vane fra den Gang, jeg svirede 
Nætterne bort, og først gik hjem, naar det 
begyndt at lysne. 

VERA — med en vis Heftighed. 

Det er ikke derfor. Du gaaer fra mig. 

COSMUS — vil ttle. 
VERA. 

Nej. Det er ikke derfor, at Du staaer op af 
din Seng, Nat efter Nat, uden at vække mig 
— og søger herudj til din Faders Grav, for 
at sidde i Ensomhed. 

COSMUS — smiler. 

Han kalder paa mig, Vera. Alt det, som han 
aldrig fik sagt mig, mens han levede, det siger 
han mig her, gjennem Træet, som jeg veed, 
at han elskede. 

Og vil Du høre paa mig, saa skal jeg sige 
Dig, hvad vi taler om. Det er ingen Hemme- 
ligheder. Det er blot en Fader, der smiler til 
sin Søn. 

VERA — angst. 

Cosmus — der er kommet Noget imellem os. 

COSMUS — varmt. 

Nej, nej. Og det skal ikke komme, 
peger mod Baggrunden. See en Gang derhen. 

VERA. 

Hvor? 

COSMUS. 

Det blide, forjættende Skjær mellem Stam- 
merne. 

VERA. 

Ja — ? 

COSMUS. 

Er det ikke smukt? — Kan man lade være 
med at smile? 

VERA — ind til litm. 

Aa — Cosmus — 

COSMUS. 

Jeg gaaer ikke fra Dig. Du kan være rolig. 

. . . Skal jeg engang staa frem iblandt Men- 
nesker og sætte mit Liv ind for Mennesker, 
saa skeer det i dit Navn — til Tak for den 
Lykke, Du har givet mig. 

Før jeg lærte Dig at kjende, saa var min 
Sjæl et Bundt af Traade, der flagrede for 
Vinden. Du samlede dem i din Haand, og Du 
aandede paa dem^ saa at de igjen kunde voxe 
sammen. Du har lært mig at elske. Jeg troede 
ikke selv, at jeg kunde. 

De sidder sammen under Træet. 
VERA — ømt. 

Dine Hænder er kolde. 

COSMUS — smiler. 

Det er, fordi jeg har drømt. Det er Springet 
fra Drøm til Liv, der gjør mig kold. 

VERA. 

Hvad drømte Du, Cosmus? 

COSMUS. 

Ja — hvad var det? 

... det var Noget som en endeløs Mark — 
saa stor, at den rundede sig ligesom et Hav, 
der er uden Grænser. Og der, fjernt ude, gan- 
ske langsomt, dukkede Mennesker op over 
Synskredsen, Tusinder og Tusinder, indtil 
Marken var fyldt. Men jeg saae ikke deres 
Skikkelser — jeg saae kun deres Øjne — en 
Uendelighed af klare Menneskeøjne, der kom 
dragende imod mig. Og Luften omkring mig 
straalede af deres Lys. 

VERA — i vflflgnende Uro. 

Det er ikke Noget, Du har drømt. 

COSMUS. 

Drømt eller læst — jeg husker det ikke. 

VERA. 

Læst? — hvor? 

COSMUS. 

Min Broder sad engang og skrev paa en Bog, 
der aldrig blev fuldført. Der troer jeg^ det 

stod — hvis det da ikke blot er Noget, min 
Fader engang har tænkt, og som min Moder 
har hvisket til mig, mens hun bar mig un- 
der sit Hjerte. 

VERA — angribende. 

Og .. Varro? 

COSMUS. 

Varro — ? 

VERA — rejser sig. 

Ja — min Broder — min Slægt — mine 
Døde! 

COSMUS. 

Troer Du, jeg har glemt ham? 

VERA. 

Aa — mange Gange, saa synes jeg, at vi har 
meget mer end glemt ham — jeg ogsaal — 
jeg ogsaa I — jeg synes, at den Lykke, vi har 
havt sammen — den har været en fejg Flugt 
— bort fra hans Minde! 

COSMUS — rejser sig, i Eevcgelse. 

Vera — 

VERA. 

Der er kun een Grav, over hvilken vore Hæn- 
der kan mødes. Og det er den, hvor vi første 
Gang saaes. 

COSMUS. 

Vi er jo lykkelige, Vera — vi er jo lykke- 
lige — ! 

VERA. 

Hvorfor gaaer Du saa fra mig? — troer Du 
ikke, jeg har mærket det? 

COSMUS. 

Hvilket? 

VERA. 

Hvornaar det begyndte. 

COSMUS — tier. 
VERA. 

Da Brevene kom, fra Gregor og de Andre — 
ja, just dengang. Da var det^ det begyndte. 

. . Om kort Tid, om ganske kort Tid maa- 
ske, saa ligger Varro ikke længer uhævnet i 
sin Grav — 

COSMUS. 

Naa ja? — og hvad saa? 

VERA. 

Det staaer mellem Linierne. Du har ikke kun- 
net undgaa at see det — * 

COSMUS. 

Hvad staaer der? 

VERA. 

Hvad dit Navn kan komme til at betyde. 

Cosmus 7 

COSMUS. 

Jeg har intet Navn mere. Det er just det Her- 
lige. Jeg er blevet en Navnløs, ligesom I 
Andre. 

VERA — med Armene om hans Hals. 

Cosmus — jeg beder Dig — lad os ikke fri- 
ste Lykken over Evne. De kalder paa os. 
Lad os rejse herfra. Der kan komme den Dag» 
hvor . . . 

CCSMUS — afbryder. 

Hys! 

VERA. 

Hvad er der? 

COSMUS. 

Hørte Du ikke? — det lød som et Menneske, 
der stønner i Smerte. 

Et øjebliks Tavshed. 

Ja — nu igjen — 

VERA. 

Du har Ret. 

Hun gaaer op mod Baggrunden tilhøjre, peger pludselig ud. 

. . Der — der henne ! 

COSMUS. 

Hvor? 

VERA. 

Der ligger han. Under den store Ask. 

COSMUS — gatcr derhen. 

Ja — 

VERA — med en let Skjælven. 

Han laa der ikke før, da jeg kom. 

COSMUS. 

Hvem kan det være? 

han bøjer sig over ham. 

Han maa være kommen langvejsfra. Saalerne 
er slidt af hans Sko, og hans Fødder er blo- 
dige under Pjalterne. 

VERA. 

Tal til ham. 

COSMUS — højt. 

Rejs Dig. 

FREMMEDE — stønner. 
COSMUS. 

Kom. Lad mig hjælpe Dig op. 

FREMMEDE — kryber frem fra sit Skjul, ligesom flygtende. 

Rør mig ikke. 

Han bliver liggende paa Jorden.^ Hans Haar hænger ned 
over Ansigtet. 

VERA — viger tilbage, skrækslagen. 

COSMUS. 

Hvorledes er Du kommet her - — saa langt og 
til Fods? 



100 



FREMMEDE. 

See ikke paa mig. 

COSMUS — nænner sig. 

Du er syg af Træthed. Lad mig hjælpe Dig 
hjem. 

FREMMEDE — vender sig pludselig imod dem, stirrer paa dem 
med hvide Øjne. 

VERA — skriger ved Synet af ham. 

Cosmus — han dræber mig. 

COSMUS — heftigt. 

Luk Øjnene i tag Hænderne for dem ! 

FREMMEDE — gjør det; synker ned ved Egen. 

Lang Stilhed. 

COSMUS — skjælvende. 

Du er Rædslen selv. 

FREMMEDE — stille. 

Jeg kommer fra Rædslen. Den jager mig som 
en Storm. Jeg styrter afsted, til jeg falder. 
Og saa styrter jeg videre, til jeg falder igjen. 

COSMUS. 

Hvad er det for en Rædsel ? 

FREMMEDE. 

Du blev bange for mine Øjne. Hvad bliver 
Du saa ikke, naar Du hører, hvad de har 
seet? 

COSMUS. 

Hvad er det, de har seet? 

FREMMEDE — kan knap faa Ordene frem. 

. . . Domkirken! 

COSMUS. 

Domkirken ? 

FREMMEDE. 

Grus! Grus! Grus! 

COSMUS. 

Sprængt i Luften? 

FREMMEDE. 

Spredt som et Haglvejr over Byens Tage! 

VERA — i undertrykt Jubel. 

Cosmus — 

COSMUS — tager sig om Øjnene med et svagt Udbrud af 
Smerte. 

Aa 

Et Øjebliks Tavshed. 
COSMUS — vender sig paany til den Fremmede. 

. . Fortæl. Naar skete det? 

FREMMEDE. 

Pinsemorgen. 

COSMUS. 

Under den store Gudstjeneste — mens Fyr- 
sten og hele Hoffet var til Stede? 

FREMMEDE. 

Ja. 

COSMUS. 

Og Fyrsten? 

FREMMEDE. 

Frelst. 

VERA. 

. . Frelst — ? 

FREMMEDE. 

Ild brød frem af Murene — Orglet splin- 
tredes — og Kuppelen brast. 

Men Choret over det Helligste, hvor Fyr- 
sten bad med sin Slægt, stod uskadt som ved 
et Under. 

. . . Jeg saae ham med disse Øjne. Jeg saae 
ham blive vanvittig over sin egen Frelse. Og 
jeg hørte de Døendes Skrig ryste Guds Thro- 
ne, medens Kjød og Ben, Hjerter og Hjemer 
masedes under Kuppelens Jernfald! 

COSMUS. 

.. Og Gjerriingsmændene? 

VERA. 

Dræbte? 

FREMMEDE. 

Ingen veed det. Ingen forstaaer det. 

Han seer sig forvildet omkring. Kan I ikke høre ? 

— det raaber herned gjennem Luften — det 
er det, vi skriger hele Landet over! — bliv 
Lys! bliv Lys! 

Han synker fuldstændig udmattet sammen. 
Cosmus og Vera staaer blege og betagne. 

VERA — i pludseligt Udbrud. 

Vi maa bort. Endnu idag ! 

COSMUS — tungt. 

Ja. Vi maa bort. 

VERA — seer paa ham. 

Saa Stærkt maatte der kaldes paa Dig, for at 
Du endelig skulde høre det. 

COSMUS — med et Blik paa. den Fremmede. 

Ja — saa stærkt maatte der kaldes paa mig. 

FREMMEDE — stønner smertefuldt. 

COSMUS — gaaer hurtigt over til ham og bøjer sig over ham. 

Kom. Prøv at støtte paa Benene. Du trænger 
til Mad og Søvn for igjen at komme til Kræf- 
ter .. . Tag fat, her i min Haand. 

FREMMEDE — bortvendt. 

Men mine Øjne — ? 

COSMUS. 

Dem er jeg ikke længere bange for. 

VERA — som er gaaet mod Baggrunden, vender sig. 

. . Saa gjør jeg Alting rede til Rejsen. 

COSMUS. 

Ja. Gaa kun hjem. Vi kominer langsomt efter. 

VERA — bort. 

FREMMEDE — prøver at rejse sig. 

Jeg kan ikke. Benene kan ikke mere. 

COSMUS. 

Læg Armen om min Hals. Saa hjælpes vi ad. 

FREMMEDE — gjør, som htn siger. 
COSMUS — fører ham langsomt frem. 
FREMMEDE. 

Tak. Tak. 

Sangen fra før lyder paany, meget fjernt. 
De standser et Øjeblik og lytter. 

FREMMEDE. 

Her er Fred — herude. 

COSMUS. 

Siger Du det? 

FREMMEDE. 

Ja. Og saa gjør det saa godt at see ind i dine 
Øjne. 

COSMUS — smiler til ham og nikker. 

Kom. 

De gaaer mod Baggrunden. Sangen døer hen. 
Scene forandring. 

OTTENDE BILLEDE 

Natten efter. 

I Storstaden. 

Salen paa Slottet. 

Der er rullet ned for Vinduerne. Scenen er oplyst af en enkelt 
Lampe paa Kaminen. 

Prins Constantin i Samtale med Politichefen. Constantin I en 
mørk Snorefrakke og Ridestøvler. Politichefen, en yngre Mand, i 
Uniform. 

CONSTANTIN — siddende. 

Og Resultatet af alt dette? 

POLITICHEF — staaer foran ham, trækker paa Skuldrene. 
CONSTANTIN. 

Intet. Det Samme som igaar. Mulm og Mørke. 
Ikke en Antydning en Gang. 

POLITICHEF. 

Minegangene er styrtet sammen ved Spræng- 
ningen. Det har ikke været muligt at finde 
noget paalideligt Spor. 

CONSTANTIN. 

Ja — og maaske — hvem veed — maaske har 
vi begge for et Par Timer siden trykket Op- 
havsmændene i Haanden og siddet med dem 
til Bords. Husker De Varro? 

da Politichefen gjør en Bevægelse. Ja ja jeg Veod, 

at De har gjort Deres Yderste, baade De og 
Deres Folk. Lad mig læse Rapporten. 

POLITICHEF — rækker ham den. 

CONSTANTIN — lacser; seer op. 

. . . Intet Nyt for Resten ? hvorledes teer Byen 
sig idag? 

POLITICHEF. 

Der er ingen Forandring. Alle Gader er fulde. 
Folk vrimler afsted. Men de gaaer ikke efter 
Noget. Butikerne staaer tomme. Man har in- 
gen Appetit, og man gider knap klæde sig 
paa. Hele Byen seer ud som en Flok brand- 
lidte Stakler, der løber rundt i det Tøj, de til- 
fældig trak paa sig den Nat, de skræmtes ud 
af deres Senge. 

CONSTANTIN. 

Og Stemningen mod os? — mod mig? 

POLITICHEF — tier. 
CONSTANTIN. 

Siig det kun ærligt. Man giver Regeringen 
Skylden. Regeringens „Slaphed" — det er 
blevet Parolen, nu — ligesom det altid før 
var dens „Stejlhed" , der niaatte holde for. 

da Politichefen vil tale. Lad saa være. De er jo 
ikke tilregnelige. Folk. Den Skræk, de har 
udstaaet^ og værre endnu — denne bundløse 
Følelse af Utryghed, som varer ved — ! 

Hvad Under, at de skriger imod os og for- 
langer Retfærdighed, og hvad Under, om Til- 

liden til os brister, naar vi ikke kan give dem, 
hvad de forlanger! 

han rejser sig og gtaer op og ned. ^ 



POLITICHEF. 



LITICHEF. 

Jeg tillader mig i al Ærbødighed at forudsige, 
at hvis Uroen tager til, saa nødes vi til at 



bruge Militæret. 



CONSTANTIN — heftigt. 

Militæret ! altid Militæret ! — den eneste Til- 
. flugt, vi ejer! den eneste Redning, naar Men- 
nesker skriger i den yderste Sjælenød ! 
Skyd dem ned! — Militæret! 

POLITICHEF. 

Deres Højhed har Ret. Jeg beklager derfor 
dobbelt, at det dog bliver mig, der vil faa det. 

CONSTANTIN. 

De har heller ingen Tillid. 

POLITICHEF — varmt. 

Deres Højhed — 

CONSTANTIN. 

Og ingen Taalmodighed. 

Jeg har jo dog Venner, og man kjender mit 

Sindelag. 

POLITICHEF. 

Det er sandt. Der er Faa, man har troet paa 
som paa Dem, Deres Højhed. I Rigsværgens 

Udnævnelse saae vi alle en Garanti for Ræd- 
slernes Ophør. 

Men nu, da det Forfærdelige alligevel er 
skeet og skeet endnu stærkere, end Nogen 
kunde drømme — 

CONSTANTIN — standser sin Gang. 

Og nu, da de Skyldige ikke findes 

POLITICHEF. 

Ja — nu, da de ikke findes — ! 

stiue, men vægtigt. Nu trocT man Dem ikke læn- 
ger. Deres Højhed. 

CONSTANTIN — studser over Tonefaldet. 

— troer ikke? — hvorledes? 

POLITICHEF — rækker ham en sønderreven Plakat. 

Læs her, Deres Højhed. 

CONSTANTIN ■— læser, krammer Papiret. 

Det samme, grundløse Vanvid, der blev sagt 
om min Fader! 

POLITICHEF — tøvende. 

. . . Der findes en — tilfældig — Omstændig- 
hed, som kan fortolkes peger paa Papiret 

derhen. 

CONSTANTIN. 

Hvilken Omstændighed? — det gad jeg dog 
høre! 

POLITICHEF. 

— Den Morgen, Deres Højhed — den usa- 
lige Pinsedags Morgen — 

CONSTANTIN. 

Ja — ? 

POLITICHEF. 

Da holdt De Dem hjemme. De bivaanede ikke 
Gudstjenesten sammen med hans Majestæt. 

CONSTANTIN. 

Jeg var syg. 

POLITICHEF. 

Selvfølgelig. 

CONSTANTIN. 

Nu ja — ? — hvad mener De? 

POLITICHEF. 

Det er det, man ikke . . troer paa. 

CONSTANTIN - i Udbrud. 

De tør for Alvor paastaa, at man mistænker 
mig for en Art af Medviderskab — ? 

POLITICHEF — trækker paa Skuldrene. 
CONSTANTIN 

Veed De, hvor det Papir stammer fra? 

POLITICHEF. 

Ja. 

CONSTANTIN — kaster det i Kaminen. 

Nu veed De det ikke længer. De har aldrig 

Seet det. Og jeg ikke heller, bekæmper sin Bevæ- 
gelse og rækker ham Haanden. Godnat. Vi SeeS imor- 

gen. 

POLITICHEF. 

Godnat, Deres Højhed. 

Han vil gaa, men standser, lyttende. 
CONSTANTIN. 

Ja. — Hvad er det ? 

POLITICHEF. 

Det kommer fra Gaden. 

CONSTANTIN. 

Det lyder som Sang. 

Han trækker Gardinerne fra Balkonvinduet og aabner Døren. 

Slotspladsen ligger i stærkt Maanelys. Domkirkens Ruin 
sees høj og mørk, som et uhyre Spøgelse. 

Der høres nu, fjernt og utydeligt, Sang af mange Stemmer. 
Den tiltager i Styrke for hvert Minut. 

CONSTANTIN. 

Hvad kan det være? 

SANGEN — nærmer sig. 

Då Klokketatrnet styrted, sprtng Klokkerne med Gny. 
Nu er vi Klokkerne, der ringer mod Sky. 

Nu er vi Klokkerne, der ratber mod Gud. 
Vi kimer vore Døde tf Grusdyngen ud. 

POLITICHEF — har trukket Gardinerne fra alle Vinduerne. 

. . . Det er ovre ved Ruinen, de synger. 

CONSTANTIN — ved et Vindue. 

Og see — der kommer de frem. 

POLITICHEF. 

Et helt Tog. 

CONSTANTIN. 

Flere Hundreder. 

POLITICHEF. 

Mænd, der vrider Hænderne — 

CONSTANTIN. 

Og Kvinder, der kaster sig ned og rokker 
frem paa deres Knæ — 

POLITICHEF. 

Som en Verden af søvnløse Skygger. 

CONSTANTIN. 

Søvnløse, som vi selv. 

Sangen vedbliver. 
Imidlertid er Helene kommen fra højre. 

CONSTANTIN — vender sig, da han hører hende« Skridt. 

Helene I 

HELENE — skjuler sig hos ham. 

Det er forfærdeligt — forfærdeligt — 

POLITICHEF — gjør en Bevægelse for at gaa. 
CONSTANTIN — holder ham tilbage. 

Lad dem synge. Gud hjælper dem maaske. 
Vi kan jo dog ikke. 

Tavshed. 
Sangen stiger bestandig. 

HELENE. 

Hør — kan Du høre — ? 

hun gjentager Ordene. 

For alle dem, der sørge, skal Klokkerne gåt — 
og mest for dem, der dybest under Stenene laa — 

og mest for dem, der længe under Stenene stred — 
Guds Søn — nu maa Du komme — vi kimer Dig herned ! 

POLITICHEF — som sttaer og seer ud, bliver urolig. 

Deres Højhed maa tillade mig — de nærmer 
sig Slottet — de vækker hans Majestæt. Det 
kan koste ham Livet, saa syg, som han er. 

CONSTANTIN. 

Hent den vagthavende Officer. 

POLITICHEF — bort til venstre; han lader Døren staa aaben 
efter sig. 

CONSTANTIN — tager Helene ind til sig. 

. . Husker Du, Helene — da jeg sad og skrev 
paa min Bog, Dag og Nat, ved min ensomme 
Lampe? — Ikke en Lyd trængte ind over 
Tærskelen. 

Og nu — nu — ! 

HELENE. 

Angrer Du? 

CONSTANTIN. 

Nej. Jeg har handlet, som jeg maatte. Og Du 
har hjulpet mig. 

HELENE — tager ham om Hovedet. 

Du skal tro, det bliver godt. Selv om alle 

Andre fortvivler, saa maa Du ikke gjøre det. 
De har jo kun Dig. Og de veed, hvad Du er 
værd. Du veed det ogsaa selv. 

CONSTANTIN — med et SmU. 

Du forlanger, jeg skal tro paa Mirakler? 

HELENE — gjengjælder Smilet. 

Ja, for de skeer kun, naar vi troer paa dem. 

POLITICHEF — kommer tilbage, fulgt af et Par Officerer. 

Lidt efter kommer, ligeledes fra venstre, Hoffolk af begge 
Kjøn. Blandt disse Generalen og Kabinetssekretæren. 
De søger ængsteligt hen til Vinduerne. 
Sangen er ophørt. 

POLITICHEF. 

De er ikke til at standse, Deres Højhed. Poli- 
tiet har forgjæves søgt at skride ind. Alle Ga- 
derne ved Kirken er vrimlende fulde, og der 
strømmer bestandig Nye til. 

spredte Raab udenfor. 

Det er Fyrsten, de søger. Han har Ansvaret, 
siger de. Han skal hjælpe. De vil see ham. 

OENERAL — ved et Vindue. 

Garden maa rykke ud. Det er den højeste Tid. 

CONSTANTIN — til en Officer. 

Roligt. Ingen Vold. Blot en tæt Kordon langs 
med Murene. 

OFFICER — bort. 

Cosmus 8 

HELENE — i Balkondøren. 

Nu fylder de Slotspladsen. Jeg kan see deres 
Ansigter. De staaer og stirrer herop. 

KABINETSSEKRETÆR. 

Der er En, der taler til dem. 

HELENE. 

Stille — lad os høre! 

Man hører — utydeligt — en Mandsrøst, der taler til Folket 
udenfor. 

CONSTANTIN — forfærdet. 

Hvad er det, han siger? 

HELENE — g}entager, med Pauser, i stigende Betagelse. 

. . . Der er ingen Gud i det Højeste 

der er ingen Fred paa Jorden i Menne- 
sker en Vederstyggelighed ! 

hun skjuler Ao«*gtet i Hænderne. 
EN UNG DAME — ved Vinduet, skriger pludselig. 

Ah! 

HELENE. 

Hvad er der? 

DAMEN. 

De har Stene i Hænderne! 

EN ANDEN DAME — ogsaa ved Vinduet. 

Det er Sten fra Ruinen ! 

FØRSTE DAME. 

De Sten gjør dem rasende ! 

ANDEN DAME. 

De truer ad os! 

FØRSTE DAME. 

De slaaer os ihjel ! 

HELENE — stærkt. 

Lad os bede ! — bede ! 

Hun falder paa Knæ; Flere med hende. 
RAAB — udenfor, utydeligt, imellem hverandre. 

Det er Jer, de vil ramme — det er os, der 
maa undgjælde — 

Fyrsten — Fyrsten — ! 

POLITICHEF. 

De raaber paa hans Majestæt. Tal til dem, 
Deres Højhed. 

GENERAL — med Flere. 

Tal til dem. Tal til dem. 

CONSTANTIN — træder ud paa Balkonen og vinker med 
Haanden. 

. . . Hør mig — 

Raabene stilner langsomt af. 
CONSTANTIN. 

Hør mig ! — i Fyrstens Navn . . . han er syg 

og kan ikke tale til Jer, men jeg staaer her 

i hans Sted og 

Han afbrydes af et skingrende 
SKRIG — udefra. 

Skyd dem ned I Skyd dem ned! 

8* 

CONSTANTIN — tumler ind. 

Hvad var det? — hvem raabte? 

GENERAL. 

Det kom her fra Slottet. 

KABINETSSEKRETÆR — paa Balkonen. 

Hans Majestæt ! — see ! — d det nederste 
Stokværk ! — Han staaer i Vinduet og fægter 
med Armene! 

SKRIGET — lyder paany. 

Skyd dem ned I Skyd dem ned I 



CONSTANTIN 



til en Officer. 



Hurtig. Hurtig. 

OFFICER — bort. 

Voldsomt Røre i Skaren udenfor. 

DER SKRIGES. 

Hvem raabte? — hvem vil skyde? — hvem 
vil skyde os ned? — 

. . Fyrsten 1 Fyrsten ! 

Ned med Fyrsten! — ned med Rigsvær- 
gen 1 

HELENE — klynger sig til Constantin. 

Hører Du? — hører Du? 

KABINETSSEKRETÆR. 

De Styrter herind. De spraénger Kordonen. 

Der høres Klirren af Ruder, som knuses. 
HELENE. 

De kaster med Sten. 

POLITICHEF — indtrængende. 

Deres Højhed — 

CONSTANTIN — i fortvivlet Udbrud. 

Ja. Ja. I Fyrstens Navn. Saa lad det da skee. 
Jag dem bort med Bajonetten ! 

Politicliefen ud til venstre, fulgt af flere Officerer. 
HELENE — om Constantins Hals. 

Constantin! ConstantinI 

CONSTANTIN. 

Nu, Helene — nu er det, Miraklet maa kom- 
me. 

Tummelen udenfor stiger. 
Sceneforandring. 



NIENDE BILLEDE 

Nogle Døgn senere. Sen Aften. 

Hos Vera. Svagt oplyst. 

Vera staaer ved Vinduet og seer ud. Gregor gaaer op og ned. 

I det Fjerne Tummel og Støj fra den opskræmte By. 

VERA. 

Hør — det er nede ved Floden. Nu er der en 
ny Flok, som stimler sammen. 
. . Hvad troer Du, det kan være? 

GREGOR. 

Det er Byen, som er i Oprør, siden Rigs- 
værgen har ladet Militæret rykke ud. 

Jeg gik forbi Slottet idag. Den ene ophid- 

sede Skare efter den anden drog truende over 
Domkirkepladsen og skreg paa de Skyldige. 

VERA. 

De Skyldige? 

GREGOR — standser sin Gang. 

Ja — men hvor er de henne? 

. . Alle Steder er de ! — i Hæren ! ved Hof- 
fet! — i Hjem, hvor man ikke aner vor Til- 
værelse! — hele Landet over! 

Det er det, han falder paa. 

VERA. 

Troer Du? 

GREGOR. 

Ja. Det er jo derfor, jeg er rolig — midt i 
al Uroen. 

hen til hende. For Sejrer hdti — han og hans 
„Reformer" — han leer kort — Reformer! haa ! 
— saa er det spildt Altsammen, for lange Ti- 
der, alt det, vi har lidt og ofret, siden jeg var 
ung. 

Men en Sejr over ham, just ham — den er 
det Samme som et pludseligt Spring ud i 
Fremtiden, bort over aarelange Lidelser! 

VERA. 

Det var det, Varro altid sagde. 

GREGOR. 

Ja. Og nu skeer det altsaa. 

VERA — gaaer pludselig mod Døren. 
GREGOR. 

. . Hvad er der? 

VERA. 

Jeg syntes, jeg hørte Døren gaa. 

Hun gaaer ud og kommer et Øjeblik efter hovedrystende 
tilbage. 

GREGOR. 

Endnu ikke? 

VERA. 

Nej. 

GREGOR. 

Han maa jo dog komme. 

VERA — urolig. 

Ja — ja — 

GREGOR. 

Vi maa vide, hvor vi har ham — ham mer 
end nogen Anden — i den Dyst, der stun- 
der til. 

VERA — sætter sig. 

Vær rolig. Han kommer. 

GREGOR. 

Hvor troer Du, han færdes? 

VERA. 

Jeg veed ikke. Han gik sin Vej samme Dag, 

som vi kom hertil. Og siden har jeg ikke seet 
ham. 

Jeg haabede, han var hos Jer. 

GREGOR. 

Og vi troede, han var her. 

Staaer lidt og seer paa hende; sætter sig saa hos hende. 

. . . Har Du det ondt, Vera ? * 

VERA — srille. 

Jeg elsker ham jo. 

GREGOR. 

Men Du . . troer ham ikke? 

VERA. 

Hvad kjender vi Mennesker til hinanden — 
inderst inde? 

GREGOR. 

Vi — kjender hinanden. 

VERA. 

Ja. Og saaledes har jeg ogsaa kjendt ham — 
en Tid lang. 

GREGOR. 

Men nu ikke mere? 

VERA. 

Han har ikke lidt — som Du og jeg. Ikke paa 
samme Maade. Ikke sammen med Andre. 

. . Han hører hjemme — andet Steds — 
og i en anden Tid næsten ogsaa. Hans Øjne 

— de er en hel Verden for sig. Men det er 
ikke længer min. 

Paa Rejsen hertil ... vi sad og tav et stumt 
Had op imellem os. Og saa, pludselig — saa 
kunde vi komme til at græde. Vi talte ikke 
sammen, og vi saae ikke paa hinanden. Men 
vore Hænder sagde det Altsammen: hvis vi 
ikke holdt af hinanden — hvad havde vi saa 
at leve f or ? 

GREGOR. 

Leve for — ? 

. . Du skulde ikke have Noget at leve for? 

VERA. 

Uden ham — jeg troer ikke. 

da Gregor vil tale. Nej, siig ikke Noget. Du kan 
godt faa mig til at græde. Men de Taarer 
brænder ikke, som naar jeg græder for ham. 

rejser sig. Lad OS helst ikke tale om det. Vi 
veed jo Ingenting. Det er blot saa pinefuldt 
at maåtte gaa her og vente. 

GREGOR — rejser sig ogsaa. 

Du skulde prøve paa at sove. Det trænger 
Du til. 

. . Jeg kommer igjen imorgen, saasnart jeg 
kan. Og hvis han heller ikke til den Tid er 
vendt tilbage 

I det Samme staaer Cosmus i Døren. 
Haa er klædt som i syvende Billede. 



122 



VERA — imod ham. 

Endelig ! — endelig ! 

COSMUS. 

Tilgiv mig, Vera. Jeg har ikke vidst af mig 
selv. 

giver Gregor Haanden. 

Godaften. 

GREGOR. 

Godaften. 

VERA. 

Jeg har været saa angst. Hvad kunde der ikke 
være hændt Dig I 

COSMUS. 

Der er Ingen, som har kjendt mig. 
Sætter aig. Har Du et Glas Vin ? 

VERA. 

Nu skal jeg hente. 

Hun akjænker og bringer ham. 

COSMUS — drikker, i Tavshed, vender sig derpaa mod Vera og 
møder hendes forskende Blik. 

. . Du skal ikke spørge. Jeg skal selv sige det 
til Dig — alt det, som jeg tav stille med paa 
Rejsen hertil. Jeg vidste jo ikke, hvad det var 
. . før jeg havde seet det. 

VERA. 

Seet det? 

COSMUS — i Udbrud, rejser sig. 

Ja. Seet det. 

Jeg har overhovedet ikke vidst, hvad det 
var at see — før nu, i disse Dage. 

gaser op og ned. 
VERA. 

Og hvad er det saa^ Du har seet? 

GREGOR. 

Ja, hvor har Du været henne? 

COSMUS. 

Ved Ruinen. 

GREGOR. 

— Ruinen? 

VERA.. 

Hele Tiden? 

COSMUS. 

Ja. Der var et Spørgsmaal, som holdt mig 
fangen. 

GREGOR. 

Et Spørgsmaal? 

VERA. 

Hvilket? 

COSMUS. 

Spørgsmaalet om min egen Skyld i det, der 
er skeet. 

GREGOR. 

De Åndre har Skyld. 

VERA. 

Hvad mener Du, Cosmus? 

COSMUS. 

Da jeg fik Øje paa Tomten derude, saa sank 
jeg i Knæ. Jeg krøb hen ad Jorden. Jeg følte 
det paa mig, som om jeg selv laa levende be- 
gravet mellem Stenene. 

setter sig igjen. Og det tog tre Dage og tre 
Nætter, inden jeg endelig fik gravet mig ud. 

Gregor og Vera vexler Blikke. 
GREGOR — med streng Alvor. 

Cosmus — vi har kaldt paa Dig i vore Breve, 
og nu har vi ventet paa Dig i tre Døgn. 
Hvorfor er Du ikke kommet? 

COSMUS. 

. . Hvad vil I mig? 

GREGOR. 

Behøver Du at spørge? Du seer jo, hvad her 
skeer. Om en Uge, maaske før, saa er her 
Krig i Gaderne, aaben Krig. Saa bryder vi 
igjennem. Det Aarhundrede, vi lever i — det 
faaer endelig Luft. Og vi kan vise vore An- 
sigter, som de er. 

COSMUS. 

Jeg har ikke i Sinde at skjule mit Ansigt. 

OREGOR. 

Godt. Saa viis det. Gaa paa Plads — sammen 
med os Andre. 

COSMUS. 

Hvilken Plads? 

OREGOR. 

Det er det, vi skal tale om. Vi er samlede inat 
i mit Hus. Der vil Du faa Svaret. 

COSMUS — rejser sig. 

. . Og hvis jeg nu gaaer med Jer? — hvad 
saa? 

Lad os sætte det Højeste — at det virkelig 
skeer — at jeg en Dag staaer med Fremtidens 
Magt i min Haand — hvad tjente Verden 
ved det? 

— at / kunde bygge Kirker — og de Åndre 
lægge Miner I 

GREGOR — dæmpet, truende. 

For Livs og Døds Skyld, Prins Cosmus — 

COSMUS — med en kort Latter. 

Og for Faderens Skyld, som er i Himlen 1 

GREGOR. 

Himlen er Luft. 

COSMUS — staaer foran barn. 

Himlen er her — i vore Øjne. 

See ind i mine, og siig mig, hvad Du seer. 

Om det blot er en sort Prik og en fugtig 
Glans, Du fornemmer — om Du ikke der- 
inde seer det, som Ord ikke kan udsige og 
Sanser ikke fastholde — ? 

Øje i Øje — det er Pagtens Tegn mellem 
Mennesker. Og under det vil jeg kæmpe. 

GREGOR. 

For hvem? 

VERA. 

For din Broder? 

« 

COSMUS. 

Jeg tænker ikke paa ham. Han falder af sig 
selv. Hans ensomme Lampe er blevet til en 
rygende Brand. Og Riget, han skrev om — 
det er brændt til Sod mellem Flammerne! 

VERA. 

Hvad da? — hvad er det da. Du vil? 

COSMUS — stille. 

Oprejse det — om jeg kan. 

GREGOR. 

. . . Hans Rige ? 

COSMUS. 

Baade hans og dit. Alle Menneskers Rige. 
etigende. Det er jo det, vi Allesammen vil — ! 

GREGOR. 

Hvilket? 



127 



COSMUS. 

Det, som vi ikke tør — fordi vi mistroer hin- 
anden. 

GREGOR. 

Mistroer? 

COSMUS. 

Ja. Mistro mellem Mennesker — det var For- 
bandelsen, da Edens Have blev stængt. 

Tillid, Øje i Øje — det er Nøglen, der paa- 
ny kan aabne dens Porte. 

GREGOR — med HaanUtter. 

Tillid — mellem Mennesker!! 

COSMUS — stilk. 

Der sagde Du Ordet. Ja. Tillid mellem Men- 
nesker, Det er Riget, jeg taenkte paa. 

GREGOR. 

Du er syg, Cosmus — syg af dine Drømme, 
syg af den Tid, der gaaer over saa Manges 
Forstand ! 

COSMUS. 

Det er Tiden, der er syg. Ikke jeg. 

Og hvad Du kalder Drømme — tænk efter 
engang — de Drømme, det er dem, der har 
holdt Slægten oven Vande, saalænge Menne- 
sker har været til. Og kommer den Dag, hvor 
de døer ud i vore Hjerter, saa er Hjerterne 

døde med det Samme. Saa er Sjælen kun 
Jord, og Jorden kun Jord — ikke bedre værd 
end at sprænges i Luften. Og saa — i Guds 
Navn — lad det skee! 

. . . Gaa fra mig i Fred. Jeg bryder ingen 
Eder. Jeg fuldkommer dem kun. Engang vil 
I forstaa det. 

GREGOR. 

Engang! — engang I 

. . naar vi staaer midt i en afgjørende Kamp, 
hvor hvert nyt Øjeblik kræver nyt Initiativ 
og ny Beslutning I 

COSMUS. 

Jeg har besluttet. Jeg fortsætter ikke — som 
Du gjør, og som Constantin gjør — 

GREGOR. 

Constantin — og jeg — ?! 

COSMUS. 

Ja. I gaaer jo blot og træder Sporene til for 
hinanden. 

... Ud paa Græs og grave Jorden om, Spa- 
de for Spade — begynde forfra, lige fra Be- 
gyndelsen — det er det, vi skal. 

Og jeg siger Jer: Edens Have, den ligger 
endnu gjemt her i Snavset, som vi træder i. 
Vi maa blot enes om at finde den. 

Tavshed. 

GREGOR — bryder op. 

Det er sent paa Natten, og man venter os i 
Forsamlingen. Hvad skal jeg svare, naar jeg 
kommer alene? 

COSMUS. 

Hvad jeg her har sagt. 

GREGOR. 

Det er ikke noget Svar. Ja eller Nej — ? 

VERA. 

Cosmus — 

COSMUS. 

. . . Der er Andre, som venter mig. 

GREGOR. 

Andre? 

VERA. 

Hvad for Andre? 

COSMUS. 

Jeg kommer fra dem nu iaften. Det var der- 
for, det blev sent. 

VERA. 

Fra hvem kommer Du? 

COSMUS. 

Fra mine Standsfæller, Vera. 

VERA. 

Dine Standsfæller? 

Cosmus 9 

COSMUS. 

Fra de Hjemløse her i Verden. 

GREGOR. 

De Hjemløse? 

COSMUS. 

Ovre ved Ruinen. 

. . . Har I seet dem ? — har I seet deres Øjne, 
naar de gaaer der og spejder grædende ind i 
den uhyre Grav? — eller naar de løfter et 
Par Murbrokker, som om de under dem kun- 
de finde det Kjæreste, de ejede — ? 

Der er ikke blivende Sted for dem mer her 
i Verden. De gaaer fortvivlede bort. Og en 
Time efter vender de fortvivlede tilbage. 

. . Blandt dem hører jeg hjemme. Saalænge 
jeg har Hænder^ der kan hjælpe, og Ord, der 
kan trøste — saalænge mit Hjerte endnu kan 
bløde og min Hjerne finde paa Udveje — saa 
hører jeg til blandt de Mennesker. 

Og vil I tale med mig, saa er min Plads 
derude — under Stenresterne af den Kirke, 
som vi har styrtet i Grus. 

VERA. 

Cosmus — ! 

GREGOR. 

Godt. Godt. Saa veed vi, hvor vi kan finde 

Dig. 

. . Godnat. 

VERA — kaster sig om Halsen paa ham. 

Gregor — Gregor — 

GREGOR. 

Jeg kommer til Dig imorgen. Og saa hører 
vi to sammen. 

omfavner hende. Godnat. 

bort. 
Cosmus staaer bleg og tavs. 

VERA — i fortvivlet Udbrud. 

De slaaer Dig ihjel. De tør ikke Andet. 

Aa, der har været Dage og Næt- 
ter, hvor jeg glemte Døde og Levende for 
din Skyld. Det er derfor, at det nu er forbi 
med mig — Altsammen 

Tavshed. 
VERA — seer op. 

Cosmus — 

CCSMUS — stille. 

Ja — ? 

VERA. 

Var det derfor, vi skulde mødes — for at 
staa her og rive Hjerterne ud af Brystet paa 

hinanden — ? Og da Du sagde til mig, 

at Varro skulde leve i os, fordi vi elskede 
ham — betød det slet Ingenting? var det blot, 
fordi Du vilde have mig — ? 

9* 

COSMUS — forfcrdet. 

Vera — I 

VERA — synker Mmmen. 

Aa, jeg veed ikke, hvad jeg siger — jeg veed 
ikke, hvad jeg siger — 

Hun hulker hjælpeløst. 

COSMUS — betragter hende sorgfuldt og afgjørende. 

Sas rejser hun sig pludselig op, slaaer sit Sjal om sig og 
gaaer mod Døren. 

COSMUS — sundser hende. 

Hvor vil Du hen? 

VERA. 

. Efter ham. Hen til de Andre. Redde dit Liv. 

COSMUS. 

Det redder jeg selv, hvis det kan reddes. 

Du finder mig ikke her, naar Du kommer 
tilbage. Det er mig, som skal gaa herfra. 

VERA. 

Cosmus — ? 

COSMUS. 

Ja. Lad os see det lige i Øjnene. Saa smerter 
det mindst. 

. . Jeg kom til Dig som en hjemløs Mand. 
Og lige hjemløs gaaer jeg fra Dig. Men Du 
har holdt min Sjæl i din Haand. Du har født 

mig paany. Din Kjærlighed tager jeg med 
mig. 

— Lev vel. 

hurtigt bort. 
VERA — med et Skrig efter ham. 

Cosmus! — 

Hun staaer og seer efter ham i den aabne Dør; da han 
ikke kommer tilbage, gaaer hun hurtigt og febrilsk ind i Stuen, 
idet hun trækker Sjalet op over sit Hoved. 

. . Floden — ! det er det Eneste 1 — 

naar de slaaer ham ihjel, saa hører 

jeg ikke dem til ... jeg kan ikke leve hos 
dem, der slaaer ham ihjel ... jeg kan ikke 
elske dem, der slaaer ham ihjel . . . saa vil 
jeg hellere dø . . . det er alligevel godt at 
holde af et Menneske . . . saa veed man^ hvad 
man vil ... 

farer pludselig sammen og seer mod Døren. 

. . Cosmus ! 

hen i Døren og raaber. CoSmUS — ! 

lidt efter frem igjen. Nej, naturligvis — han 
kommer ikke tilbage. Han veed jo ikke, hvad 
jeg tænker paa. 

Hun slukker Umpen. Mørket er gOdt. Hun famler 

hen over Bordet Hvad var det ? — aa, det 

var Glasset! han har ikke drukket det ud. 
Jeg blev helt vaad om Fingrene, løfter Glasset op 

til sin Mund. Farvel 8«tter det igjen. Nu har 

jeg sagt Farvel 



134 



famler sig gjennem Stuen. Strømmen er StSrk. 

Det vil vare længe, inden de finder mig. Han 
faaer aldrig Noget at vide om det — og jeg 
faaer aldrig Noget at vide om kam! ... det er 
underligt at tænke paa ... jeg lader Døren 
staa aaben . . . 

hun er borte. 
Sceneforandring. 



TIENDE BILLEDE 

NflMte Formiddag. 

Slotssalen. 

Man seer ud over Slotspladsen og Domkirkens Ruin. 

Prins Constantin, i Uniform, sidder ved et Bord, paa hvilket 
Papirer og Skrivetøj. Politichefen staaer bag hans Stol. I nogen 
Afstand fra begge en PoliHofficer, som aflægger Rapport. 

CONSTANTIN. 

. . . Ovre ved Ruinen, siger De? — inat? 

OFFICER. 

Ja. Henimod Daggry. Vi havde passeret Plad- 
sen en Time før og fundet Alt forholdsvis 
roligt — 

CONSTANTIN. 

Naa — ? 

OFFICER. 

Men nu var der sort af Mennesker. Mange 
var krøbet op paa Stenene, og højt oppe over 

de Andre stod der en bondeklædt Mand, der 
samlede dem om sig. Vi sneg os ganske 
nær uden at blive seet. Han var midt i en 
Tale, og Sværmen var optaget af at lytte. 

C:ONSTANTIN. 

Kunde De høre, hvad han sagde? 

OFFICER. 

Ikke Ordene. Men Meningen var tydelig nok. 
For han stod og truede med knyttede Hænder 
herover mod Slottet. 

Vi har jo vore Ordrer. Saa vi brød strax ind 
og trak ham ud af Stimlen. 

CONSTANTIN — til Politichefen. 

. . De har seet Manden, Hr. Oberst? 

POLITICHEF. 

Ja. 

CONSTANTIN. 

Og De troer, at — ? 

POLITICHEF — med en vis V«gt. 

Jeg troer, at Deres Højhed bør tage ham i 
Øjesyn. Det er derfor, jeg har ulejliget Deres 
Højhed. 

CONSTANTIN. 

Kjender De ham? 

Da Politichefen blot trekker paa Skuldrene, vender Con- 
stantin sig spørgende mod Officeren. 

OFFICER. 

Han vil ikke sige sit Navn. 

CONSTANTIN. 

Ikke sige sit Navn? 

OFFICER. 



PltiER. 

Undtagen til Rigsværgen selv. Det er hans 
egne Ord. 

CONSTANTIN. 

Til mig? 

OFFICER. 

I Enrum. 

EN LAKAJ — fra venstre. 

Hans Majestæts Livlæge. 

CONSTANTIN. 

Om et Øjeblik. 

LAKAJEN — bort. 
CONSTANTIN — til Officeren. 

Godt. Saa før Manden herop. 

da Officeren spørgende tøver. 

Ja. Her. Med det Samme. 

OFFICER — bort, til venstre. 
CONSTANTIN — til Politichef. 

... De venter derude. Naar Livlægen har un- 
derskrevet, giver jeg Dem hans Erklæring. 

De veed, hvad den indeholder, og hvor- 
ledes jeg ønsker den benyttet. 

han vender sig fra ham. 
POLITICHEF — bliver staaende og siger i stcrk Bevægelse. 

Deres Højhed — 

CONSTANTIN — afbryder ham. 

Det maa ske. Og saa maa den falde, som 
Gud har bestemt. 

POLITICHEF — bort til venstre. 

CONSTANTIN — lægger nogle Papirer til Rette paa Bordet. 
Et Øjeblik efter kommer Livlægen fra venstre. 

CONSTANTIN. 

Sæt Dem, Hr. Professor. Sagen er i høj Grad 
alvorlig. 

De sætter sig begge. 
LIVLÆGE. 

Deres Højhed har ikke sovet i de sidste Næt- 
ter? 

CONSTANTIN. 

Det er ikke om mig. Det er om hans Majestæt. 

LIVLÆGE. 

. . Der er ikke noget Haab, Deres Højhed. 

CONSTANTIN. 

Nej. Der er ikke noget Haab. Man behøver 
ikke at være Læge for at see det. Men Folk 
vil ikke tro det. De aner ikke, hvor syg hans 
Majestæt i Virkeligheden er. 

LIVLÆGE. 

Men er det ikke ogsaa bedst, at . . ? Jeg 
troede, Deres Højhed just ønskede det saa- 
ledes. 

CONSTANTIN. 

Nu maa Folk have Sandheden at vide, Hr. 
Professor. 

LIVLÆGE. 

Sandheden? — hvorledes? 

CONSTANTIN. 

Sandheden, som den er. Jeg skal sige Dem, 
hvorfor. Og De vil forstaa mig. 

Et Døgn endnu som de sidste syv kan Byen 
ikke bære. Der maa Ende paa dette. Her maa 
skaffes Luft. Og det er mig, som maa skaffe 
den — hvad det saa skal koste. 

Men er det mig, som maa vove den . . . 

blodige Indsats Bevsgelse hos Liytegcn ja, 

det faaer ikke hjælpe — saa maa ogsaa hele 
Ansvaret være mit. Det maa ikke kunne sky- 
des over paa en gal Mand. Jeg maa føle hele 
dets Vælde derigjennem, at Folkets Øjne hvi- 
ler paa mig alene. Og Hadet maa ramme mig, 
men ogsaa Takken. Ellers tør jeg ikke staa 
dette igjennem. Det er det, som jeg beder 
Dem forstaa. 

LIVLÆGE. 

Med andre Ord — Deres Højhed forlan- 
ger — ? 

CONSTANTIN. 

En Bulletin, som gaaer ud paa, at Fyrstens 
Tilstand nødvendiggjør hans Fjernelse fra 
Hoffet. 

LIVLÆGE. 

Og den Erklæring — ? 

CONSTANTIN. 

— lader jeg offentlig udraabe idag. 
skyder Papiret over til ham. Behag at see Ordlyden 
igjennem. Jeg ønsker Deres Underskrift nu 
med det Samme. 

LIVLÆGE — tøver. 

... Vi sidder jo her under fire Øjne, Deres 
Højhed. Tør jeg tale som Husven? 

CONSTANTIN — peger paa Papiret. 

De mener, at en Fyrste af Guds Naade gaaer 
aldrig fra Forstanden — ? 

LIVLÆGE. 

Jeg tænker paa, hvilke Motiver man vil under- 
lægge Deres Højheds Optræden. 

CONSTANTIN. 

Og De tænker paa min Fader, der faldt for 

en falsk Anklage. Men De glemmer^ at jeg 
har Magten. Det havde han ikke. 

Det er mig, der er Fyrsten af Guds Naade. 
De gjør Dem Skrupler uden Grund. 

Han peger paa Erklæringen. 

LIVLÆGE — Uger nølende Pennen. 

I det Samme høres Raab og højrøstet Tale udenfor Døren 
til højre. 

LIVLÆGE — rejser sig. 

Hvad er det? 

CONSTANTIN — mod Døren. 

Pauls Stemme — ? 

LIVLÆGE. 

Og jeg paalagde dog Tjenerne saa strengt, da 
jeg var der imorges — 

Nye Raab. 
CONSTANTIN. 

Og den Mand vil De give Ansvaret for et 
helt Folks Velfærd! 

LIVLÆGE. 

Jeg maa dog blot — 

CONSTANTIN — bydende. 

Deres Underskrift. 

Livlægen sætter sig og skriver Erklæringen under. 
Constantin følger hans Pen med Øjnene. Derpaa tager han 
Papiret og ringer. 

Politichefen fra venstre. 

Constantin giver ham Papiret uden et Ord. 

Politichefen bort. 

Imidlertid har Livlægen n«rmet sig Døren til hø}re. 

Denne rives pludselig op og 

Fyrstsn kommer til Syne. Han er uordentlig paaklædt, bleg, 
med blodskudte Øjne; meget ældet. 

Et Par Tjenere følger ham. 

Livlægen søger at hindre ham Adgang, men Fyrsten skyder 
ham til Side. 

LIVLÆGE — til Tjenerne. 

Har I glemt mine Ordrer? 

TJENER. 

Vi har gjort, hvad vi kunde. Men han vil, 
hvad han vil, hans Majestæt. 

FYRSTEN — til Constantin. 

. . Du kan ikke. 

vendt til de Andre. Der er Ingen af Jer, som 
kan. 

LIVLÆGE — søger at faa ham bort. 

Hvad kan vi ikke, Deres Majestæt? 

FYRSTEN — river sig løs. 

I kan ikke beregne Afstanden, naar I staaer 
midt i Kirken med udspilede Fingre. Naar 
Kuplen falder ned, skal man blive staaende. 
Staaende. Var Cosmus kommet, han kunde 
have holdt paa den. 

LIVLÆGE — til Constantin. 

Det er bestandig Prins Cosmus i den senere 
Tid. 

FYRSTEN. 

Hvorfor kommer han ikke? — han kunde 

jo falde ned til os fra Himlen. Det er jo No- 
get, som sk^eer. Og der er jo Revner i 
Loftet. 

LIVLÆGE — til Tjenerne. 

Kom her. En ved hver Arm. 

TJENER. 

Vi kan dog ikke bruge Vold mod hans 
Majestæt. 

CONSTANTIN. 

Gjør, som Professoren siger. 

LIVLÆGE — beroligende til Fyrsten. 

Hans Højhed, Prins Cosmus, venter Deres 
Majestæt i det lille Gemak. Vær saa venlig 
at følge med. 

FYRSTEN. 

Amen. Amen. Han kommer i den Højestes 
Navn — med Storkors paa Brystet, svøbt 
i en Krybbe! 

Livlægen og Tjenerne fører ham hen imod hans Gemakker. 

Da aabnea Døren til venstre, og Politiofficeren træder ind, 
fulgt af to Soldater, som fører Cosmas, lænket, mellem sig. 

Da Fyrsten seer ham, giver han et stort Skrig fra sig og 
styrter om. 

CONSTANTIN — som lynslaæt. 

Cosmus — 1 

LIVLÆGE — bøjet ove^ Fyrsten, til Tjenerne. 

Hjælp mig. 

Fyrsten løftes op, falder sammen i Tjenernes Arme og 
bseres ud til højre. 
Livlægen følger. 

OFFICER — peger paa Cosmus. 

Her er den Mand, som — 

CONSTANTIN — halvt bortvendt. 

Løs ham. Og gaa. 

Cosmus løses. Officeren tøver. 
CONSTANTIN — vender sig. 

Gaa. 

Officeren og Soldaterne bort. 

De to Brødre betragter hinanden et kort Øjeblik. Saa luk- 
ker Cosmus Øjnene og bliver staaende bleg og stiv. 

CONSTANTIN — i Udbrud. 

Cosmus — Cosmus — i Guds hellige Navn I 
— hvad er der blevet af Dig, at Du skal 
komme her med Lænker om Hænderne og 
staa som en Anklaget i mit Hus! 

COSMUS — tier. 
CONSTANTIN. 

. . Rygtet gik, Du var sprunget i Floden — ? 

COSMUS — bestandig med lukkede Øjne. 

Og Rygtet er sandt. For ]er er jeg død. 

CONSTANTIN. 

Og levende — for hvem? 

COSMUS — tier. 

CONSTANTIN — heftigt. 

Hvor kommer Du fra? hvor har Du levet, 
siden Du forsvandt her fra Byen? 

COSMUS — 9eer paa ham. 

Der, hvor Du selv har tilbragt Aar af dit 
Liv. 

CONSTANTIN. 

I Forviisningen? 

COSMUS. 

Ja — der laa en Arv derude og ventede 
paa mig. 

CONSTANTIN. 

En Arv — ? 

COSMUS. 

Efter Fader. Den, som Du havde byttet bort 
— seer op og ned ad ham — for mit aflagte Liberi ! 

CONSTANTIN. 

Du veed ikke, hvad Du taler om. 

Det Ansvar, jeg staaer i nu — og som jeg 
maatte tage paa mig — jeg siger Dig — det 
er et større Martyrium, end selv det haardeste 
Fængsel kunde berede mig. 

COSMUS — tøvende, uden at vende Blikket fra ham. 

. . Og — Riget, Du skrev om ? 

CONSTANTIN. 

Riget, jeg skrev om — ? 

COSMUS. 

Det var det, der blev levende for mig, naar 
jeg sad derude paa Faders Grav og tænkte 
paa, hvad der skal blive af os Mennesker. 

Og det var det, jeg vilde redde — her — 
da I kom og satte mig fast. 

CONSTANTIN. 

Redde? — hvad mener Du? 

COSMUS. 

Jeg vilde have rejst det paa Ruinen derovre 
— samlet det sammen, Menneske for Men- 
neske, af de Stakler, der flakker hjemløse 
om derhenne i Grusdyngen. 

Jeg vilde have bevaret det for Dig, saa 
at det engang, naar denne Blodtid var endt, 
ikke skulde raadne op i dens Slam, men spire 
i taalmodige Sind^ der endnu turde tro paa 
. . Tillid mellem Mennesker. 

CONSTANTIN. 

Jeg føler Haanen i dine Ord, men ikke dens 
Berettigelse. 

Politirapporten gik ud paa, at Du havde 
samlet Opløb og truede, med høj Røst, her- 
over mod Slottet. 

COSMUS. 

Det er sandt. Jeg stod der som Oprører. 

Cosmus 10 

Og nu kjender Du de oprørske Ord, jeg 
skal dømmes for. 

Samtalen afbrydes af højttalende Stemmer udenfor til 
venstre. 

Kort efter Politichefen fra venstre. 

POLITICHEF. 

Jeg melder Deres Højhed, at Stadens Borg- 
mestre og Raad staaer forsamlet i den østre 
Slotsport. De forlanger uopholdelig at tale 
med hans Majestæt. 

CONSTANTIN. 

Før de Herrer herop. 

POLITICHEF. 

De er fulgt af en Skare paa flere Tusinder. 

CONSTANTIN. 

Garden har mine Ordrer og kjender sin Pligt. 

da Politichefen vender sig mod Cosmus. 

. . Den Mand bliver her. Lad Deres Folk 
komme. 

POLITICHEF — bort. 
CONSTANTIN — til Cosmus. 

... Du rettede før en Anklage imod mig — 
i Faders Navn. Jeg ønsker, Du skal høre mit 
Forsvar. 

PoHHofficeren træder ind med sine Folk. 
CONSTANTIN — peger paa Cosmus. 

Slaa Vagt om den Mand, og bliv her. 

COSMUS — lænkes paany. 



Nu kommer Constantins Stab, blandt hvilke Generalen, 
fra venstre, og stiller sig i Kreds om ham. 

I Forgrunden til højre staaer Cosmus under Bevogtning, 
men saaledes, at hans Minespil under hele den paafølgende 
Scene ligger aabent for Tilskuerne. 

Kort efter fører Politichefen Stadens Borgmestre — med 
Magistratspræsidenten i Spidsen — ti Mænd, mest ældre 
Folk af et værdigt og fornemt Udseende — ind fra venstre. 

CON STANTIN — gaaer dem et Par Skridt i Møde og hilser tavs, 
med en Haandbevægelse. 

PRÆSIDENT. 

Vi kommer her i Byens Navn, Deres Høj- 
hed, med Krav paa at stedes for hans Maje- 
stæt i egen Person. 

CONSTANTIN. 

Hans Majestæt er uhelbredelig syg og kan 
Ingen modtage. Hverken nu eller nogensinde. 
Livlægens Erklæring vil idag blive offent- 
lig kundgjort. 

PRÆSIDENT. 

Det er Rygter om denne Erklæring, som har 
* ført os til Slottet idag. 

CONSTANTIN. 

Saa kommer De, ærværdige Herrer, som om 
jeg selv havde kaldt Dem. 

PRÆSIDENT — efter en kort Tøven. 

. . Deres Højhed. Der er ikke Stunder til 

10* 

mange Ord. Jeg taler her Ansigt til Ansigt, 
Mand med Mand. 

CONSTANTIN. 

Tal. 

PRÆSIDENT. 

Oprørsmændene sidder sikre i deres Hjem 
— rundt om i Landet, ude i Byen — med 
udfordrende Tonefald — maaske selv her paa det 
fyrstelige Slot. 

Og denne himmelskrigende Jammer be- 
nytter nu De, Deres Højhed^ til aabent at til- 
vende Dem Statens øverste Myndighed. 

CONSTANTIN — rolig. 

Statskup. Siig De kun Ordet. 

PRÆSIDENT. 

Statskup — med Oprørernes Udaad som Mid- 
del! 

Bifald og Uro i hans Følge. 
CONSTANTIN — da Uroen stilner af, i stigende Bevægelse. 

Saadan er det. Ja. Man raaber nu højt, hvad 
man før kun har hvisket. 

Ærværdige Herrer — paa disse Raab er 
Dagens Erklæring mit manende Svar. 

Folket skal vide, at stenes jeg bort fra 
den Plads, hvor jeg staær, saa er Riget i 
Hænderne paa en gal Mand og et fem-aars 
Barn. 

Lad dette staa Dem klart, før De gjør Dem 

€ 

til Talsmænd for Hobens raadvilde Klager. 

PRÆSIDENT. 

Og De selv, Deres Højhed, har De gjort Dem 
klart, at det Skridt, De har vovet idag, det er 
intet mindre end en aabenlys Udfordring til 
hele Nationen! 

CONSTANTIN — rolig. 

Det er Nødværge, slet og ret. Saa sandt jeg 
elsker mit Land til mit inderste Pulsslag, saa 
maa jeg gjenrejse Tillid mellem Folket og 
mig — og skal det end skee ved de yderste 
Midler. 

COSMUS — rejser pludselig Hovedet og seer hen paa ham. 
Resten af Samtalen følger han i voxende Spænding. 

PRÆSIDENT. 

Er Tilliden brudt, Deres Højhed, hvem bæ- 
rer da Skylden? 

CONSTANTIN. 

Fjenden. Dødsfjenden. Jeres og min. 

I paastaaer, at jeg gaaer hans Bud. See til, 
at I selv ikke gjør det. 

Veg jeg nu, under Trykket fra Jer, saa 
veg jeg for ham. Alt Rigets Velfærd beroer 
paa det Ene, at jeg i denne Time staaer fast. 

Ærværdige Herrer, De, hvis Tale har Vægt 

— jeg lægger mit Svar til Folket i Deres 
myndige Hænder. 

PRÆSIDENT. 

Og Folket vil spørge, hvad Sikkerhed Rigs- 
værgen giver det. 

CONSTANTIN. 

I kjender mit Liv. Jeg har aldrig lagt Skjul 
paa, hvad Vej det bar hen. Hvad min Fader 
maatte dø for, det har jeg fra min tidligste 
Ungdom frimodig bekjendt. 

Og I veed, hvad min Fader maatte dø for : 
sit Fribrev til Jer. 

Saa lid paa mit Ord — at stoltere Stund 
kan hans Søn ikke leve end den, hvor det 
Fribrev faaer Kraft. Et Statskup, hvor / blev 
den Sejrende. 

Det er den Sikkerhed, Rigsværgen giver 
sit Folk. 

PRÆSIDENT. 

Vi forlanger en større. 

CONSTANTIN. 

Og hvilken? 

PRÆSIDENT — et Skridt imod ham. 

Find de Skyldige frem. 

Bekræftende Udraab fra Følget. 

Det er Vilkaaret, Deres Højhed, om Tillid 
skal trives paany mellem Folket og Dem. 

Og af Svaret, De giver os, skal det afgjøres, 
om Folket vil bøje sig for Deres selvtagne 
Magt, eller om vi selv skal tage os til Rette. 

RAAB — fra Følget. 

Frem med de Skyldige! — hvor er de Skyl- 
dige? . . hvor? — hvor? 

Stigende Raab. Oprørte Ansigter. 

Officererne slaaer, beslcyttende, Kreds om Constantin. 

Da raaber, midt i Tummelen, 

COSMUS — med høj Røst, uvilkaarligt. 

Constantin ! Constantin ! 

Pludselig Tavshed. Man seer sig om. 
Politichefen nærmer sig Cosmus. 

CONSTANTIN — farer sammen med et svagt Udbrud. 

Ah — ! 

MUMLEN — hos de Tilstedeværende. 

Hvem er det? — hvem taler? 

COSMUS — gaaer langsomt frem for Raadet, uhindret af Politi- 
soldaterne, der, paa et Vink af Politichefen, lader ham passere. 

PRÆSIDENT. 

. . Hvem er den Mand ? — hvor kommer han 
her? 

CONSTANTIN — i Udbrud, for at standse ham. 

Cosmus — 

PRÆSIDENT — gjenkjender ham. 

Prins Cosmus — i Lænker ! — her paa Slot- 
tet 1 

MUMLEN — i Følfet. 

Prins Cosmus! 

COSMUS — staaer foran Raadet. 

Ja. De kom just før og afbrød Forhøret. 

PRÆSIDENT. 

Forhøret? — hvad skal det sige? 

COSMUS. 

Jeg bragtes idag som mistænkt til Fæstnin- 
gens Fængsler og stod nu her for at hente 
min Dom. 

PRÆSIDENT. 

Som mistænkt? — for hvad? 

CONSTANTIN. 

Cosmus — 

COSMUS — fast og klart. 

Siden Varros Død, mens I troede mig druknet 
i Floden, har jeg levet edsbunden i Oprører- 
nes Sold. Og Varros Søster har været min 
Hustru. 

Et øjebliks Stilhed. 

Constantin staaer bortvendt og kan neppe holde sig op- 
rejst. 

PRÆSIDENT — til Constantin. 

Deres Højhed — ? 

CONSTANTIN — vender sig heftigt imod ham. 

Jeg har Ingenting vidst. Han veed ikke, hvad 
han siger. 

idet ban giver Polidsoldtterne et Vink. 

Bring ham bort - — i Sikkerhed — til 
Fængslet^ hvor han kom fra. Jeg svarer for 
ham. 

PRÆSIDENT — standser Soldaterne. 

Vi svarer for ham — i Byens Navn og i hele 
Folkets. 

Her, for Alles Øjne — her er Skranken, 
hvor Dommen over ham skal afsiges. 

Og den Sikkerhed, Deres Højhed, som Fol- 
ket forlanger, den beroer nu blot i et eneste 
Ord af Deres Mund — ? 

Constantin seer hen paa Cosmus, der møder hans Blik 
og svagt bøjer Hovedet, ligesom understøttende Præsidentens 
Forlangende. 

spændt og stærk Forventning i Salen. 

CONSTANTIN. 

. . Lad OS være alene. 

da de Tilstedeværende protesterer 

stærkere. .Lad OS være, alene 

. . Naar en Dødsdom fældes, er det Skik, 
at der samtidig bevises en Gunst. Her er det 
Dommeren, der beder om den. 

Politiet besætter alle Udgange til Salen 
saa længe. 

Til Poiiticbef. Hr. Oberst, gjør Deres Pligt. 

Politichefen fører Raadets Medlemmer ud til venstre. Of- 
ficererne følger. 

Politiofficeren og hans Folk ud til højre. 

Brødrene bliver alene. 

CONSTANTIN — vil tale, men kan ikke for Bevægelse. 
COSMUS — rolig og rank. 

. . Jeg kom i et lykkeligt Øjeblik til at høre 
dit Forsvar. Jeg tager min Anklage tilbage. 

Du kan dømme mig uden Nag, som Du 
kan gjøre det — uden Anger. 

CONSTANTIN. 

Uden Anger? 

COSMUS. 

Ja- 

CONSTANTIN. 

— naar Du tager Tusinders Brøde paa Dig? 
. . Hvorfor har Du gjort det? 

Det Ansvar, som ene er Guds, har Du 
vristet fra ham og lagt paa mit Hoved. 

COSMUS. 

Vent til inat. Saa vil Du forstaa det. 

CONSTANTIN. 

Hvilket? 

COSMUS. 

Hvorfor jeg har gjort det. 

CONSTANTIN — uden at fatte. 

— inat? 

COSMUS — seer paa ham. 

Ja. Naar der er blevet stille i Byen derude. 

CONSTANTIN — griber hans Hænder. 

Cosmus — Cosmus — 

Han slaaer Armene om hans Hals og skjuler sit Ansigt ved 
hans Bryst. 

Tavshed. 

COSMUS. 

Tak for Alt, hvad din Haand siger mig. 

. . Skilte har vi levet og virket som Fjender. 
Slægtens Helligaand samler os dog. 

CONSTANTIN — retter sig op og siger tungt og dæmpet. 

Der gives ingen Riger, som det, vi har drømt 
om. Der gives kun den blodige Jord. 

Og her grundes kun Magt — Magt over 
Menneskers uklare, umodne Sind — Magt 
til, om Lykken vil føje os, at føre vor Tid og 
vor Slægt et Hanefjed frem — et usselt, vak- 
lende Hanefjed — ! 

COSMUS. 

Ja^ det er sandt. Men frem mod det Rige, vi 
drømte. 

For Riget er til. Du mærker det selv. Det 
er til i vort Haandtryk, nu — her idag. 

Og det vil anes af Tusinder, hele Landet 
over — den Dag, de troer Dig paany, og Du 
faaer Fred til din Gerning. 

CONSTANTIN. 

Cosmus — 

COSMUS. 

Ja — og for min Døds Skyld vil de tro Dig. 

CONSTANTIN. 

.. Og Du — Du selv? 

COSMUS. 

Jeg har naaet, hvad jeg vilde. Jeg gaaer ud af 
Livet som en fri Mand. 

Han vender Hovedet mod Slotspladsen og staser lyttende. 
Sangen — fra ottende Billede — har begyndt at lyde. Den 
stiger og vedvarer indtil Tæppets Fald. 

COSMUS. 

Hvad nu? . . hvad er det ? 

CONSTANTIN. 

Det er de Hvileløse ovre ved Ruinen. De 
kimer til Himlen om Frelse, siden Domkir- 
kens Klokke blev tavs. 

COSMUS. 

Det var dem, jeg vilde hjælpe. Nu maa Du 
tage dem i Arv. En bedre kan jeg ikke give 
Dig. 

De staaer i faa Øjeblikke og lytter. 

Saa børes Stø} og Stemmer udenfor til venstre, og Gene- 
ralen kommer hurtigt ind, fulgt af Præsidenten, Raadsherreme 
og et Par Officerer. 

Politichefen sees i den aabne Dør. 

Omtrent samtidig kommer Helene, ilsomt, fra højre. Hun 
gaaer frem mod Constantin, men standser i nogen Afstand 
ved Synet af Cosmus. 

Spændt og urolig er hun Vidne til det paafølgende Optrin. 

GENERAL. 

. . Deres Højhed — 

CONSTANTIN. 

Hvad er paa Færde? 

GENERAL. 

Det er Rygtet om Prins Cosmus, som er 
trængt ud iblandt Folk. 

PRÆSIDENT. 

De forlanger hans Dom endnu i denne Time. 

CONSTANTIN — staaer et Øjeblik kæmpende med sin Bevægelse ; 
saa vende^ han sig til Politichefen. 

Hr. Oberst — 

POLITICHEF — frem. 
CONSTANTIN — peger paa Cosmus. 

. . Den Mand har forbrudt sit Liv. 

De sørger, strax, for en sikker Eskorte 
herfra til Fængslet. 

POLITICHEFEN — bort. 
CONSTANTIN — til Generalen. 

Og De, Hr. General, giver Befaling til tolv 
af Livgardens Mandskab om ved Solnedgang 
at tage Opstilling i Fængselsgaarden for at 
fuldbyrde Dødsdommen. 

GENERAL — svarer med en tavs Bøjning. 

PRÆSIDENT — der tilligemed Raadsherrerne falder paa Knæ. 

Deres Højhed 

CONSTANTIN — seer hen paa Cosmus, der besvarer hans Blik 
med et klart Smil. Saa vender ban sig mod Raadsherrerne og 
giver dem med Haanden et Vink om at rejse sig. 

POLITICHEFEN — kommer til Syne i Døren tilvenstre, fulgt af 
Soldater. 

Da Constantin faaer Øje paa ham, seer han atter hen paa 
Cosmus, og Brødrene tager Afsked med hinanden, uden Ord, 
i et varmt, fast Blik. 

Derpaa vender 

CONSTANTIN — sig til Politichefen og siger kort og myndigt. 

Før ham bort. 

Soldaterne fører Cosmus mod Døren til venstre, Raads- 
herrerne og Officererne følger langsomt efter. Et Par af dem. 
vender sig oppe ved Døren og seer med en Blanding af Be- 
undring og Medfølelse hen paa 

CONSTANTIN — der staaer for sig selv i Forgrunden, rank, 
men i dyb Bevægelse. 

HELENE — nærmer sig ham. 

.. Hvad er her skeet? — hvorfor maa han 
dø? 

CONSTANTIN — uden at røre sig. 

Han døer ikke. Han giver blot sit Liv, for at 
vi Andre kan leve. 

Sangen lyder bestandig. 
Tæppe. 

